text:
नेपाल
नेपाल (/nəˈpɔːl/ ( सुनी);[४] Nepāl अङ्ग्रेजी: Federal Democratic Republic of Nepal), आधिकारिक नाम: सङ्घीय लोकतान्त्रिक गणतन्त्र नेपाल[५] एक दक्षिण एसियाली भूपरिवेष्ठित हिमाली राष्ट्र छी । एकर भौगोलिक अक्षांश २६ डिग्री २२ मिनेटसँ ३० डिग्री २७ मिनेट उत्तर आ ८० डिग्री ४ मिनेटसँ ८८ डिग्री १२ मिनेट पूर्वी देशान्तरधरि फैलल अछि । एकर कूल क्षेत्रफल १,४७,१८१ वर्ग किलोमिटर अछि । ई क्षेत्रफल पृथ्वीक कूल क्षेत्रफलक ०.०३% आ एसिया महादेशक ०.३% छी । लण्डन स्थित ग्रीनवीच मिनटाइमसँ पूर्वमे रहल गौरीशङ्कर हिमालयक नजदिक भऽ गेल ८६ डिग्री १५ मिनट पूर्वी देशान्तरक आधार मानि नेपालक प्रमाणिक समय ५ घण्टा ४५ मिनेट आगा मानल जाइत अछि ।
नेपालमे ७ प्रदेश आ ७७ जिला आ ७४४ स्थानीय तह रहल अछि जहिमे ४ महानगरपालिका, १३ उपमहानगरपालिका, २४६ नगरपालिका आ ४८१ गाउँपालिका रहल अछि ।[६][७][८][९]नेपालक पूर्वी सीमा मेची नदीसँ पश्चिमी सीमा महाकाली नदीधरिक कूल लम्बाई ८८५ किलोमिटर अछि । उत्तरसँ दक्षिण तरफक चौडाई मुदा एक समान नै अछि । पूर्वी भागसँ पश्चिमी भाग कनिक चौडा अछि । तहिना मध्य भाग कनि खुम्चल अछि । नेपालक अधिकतम चौडाई २४१ किलोमिटर आ न्युनतम चौडाई १४५ किलोमिटर रहल अछि । यसर्थ नेपालक सरदर चौडाई १९३ किलोमिटर रहल अछि । नेपालक उत्तरमे चीनक स्वशासित क्षेत्र तिब्बत अछि तँ दक्षिण, पूर्व आ पश्चिममे भारत अवस्थित अछि । नेपालक ८०% सँ बेसी नागरिक हिन्दू धर्म मानैत अछि जे विश्वमे सभसँ बेसी प्रतिशत हिन्दू धर्मावलम्बी भेल राष्ट्र सेहो छी । हिन्दू धर्म छोडि बौद्ध, मुस्लिम, किरात आदि धर्म माननिहार लोकनि सेहो एतय बसोबास करैत अछि । एकटा छोट सन क्षेत्रक लेल नेपालक भौगोलिक विविधता बहुतेक उल्लेखनीय रहल अछि । एतय तराईक उष्ण फाँटसँ ठण्डा हिमालयक शृङ्खला अवस्थित अछि । संसारक सभसँ पैग १४ हिमश्रृङ्खलामे सँ ८ टा नेपालमे रहल अछि, एहिमे सँ संसारक सर्वोच्च शिखर सगरमाथा एक छी । नेपालक मुख्य शहर आ राजधानी काठमाण्डौ छी । काठमाडौं, ललितपुर आ भक्तपुरके काठमाडौं उपत्यका कहल जाइत अछि । आन मुख्य शहर सभमे भरतपुर, बिराटनगर, भैरहवा, वीरगञ्ज, जनकपुर, पोखरा, नेपालगञ्ज, धनगढी, राजविराज आ महेन्द्रनगर अवैत अछि । नेपाल शब्दक उत्पतिक सम्बन्धमे कोनो ठोस प्रमाण तँ उपलब्ध नै अछि, मुदा एक प्रसिद्ध विश्वास अनुसार मरिची ॠषिक पुत्र 'ने' मुनिद्वारा पालन भेल स्थानक रूपमे एतौका नाम नेपाल रहल गेल अछि।
निरन्तर रूपमे राजा-रजौटा सभक अधीनमे रहि सम्पन्न इतिहास रहल, अखन नेपाल कहि चिन्हल जाइवला ई खण्ड वि.सं. २०४६ सालक आन्दोलन पश्चात् संवैधानिक राजतन्त्रक नीति अवलम्बन केनए छल ।
इतिहास[सम्पादन करी]
हिमाल क्षेत्रमे लोकसभ लगभग ९००० बर्षसँ बैस रहल काठमाडौं उपत्यकाक प्राचिन इतिहाससँ पुष्टी भेल अछि । सम्भवत: भोट-बर्मेली मूलक लोकसभ नेपालमे २,५०० वर्ष आगा बसोबास करैत छल ।[१०]
ईशापूर्व १५०० दिस इन्डो-आर्यन जातिक लोकसभ उपत्यका प्रवेश केनए छल । ईशापूर्वक १००० दिस छोट छोट राज्यसभ आ राज्यसङ्गठनसभ बनल । सिद्धार्थ गौतम (ईशापूर्व ५६३–४८३) एहिने एक वंश, शाक्य वंशक राजकुमार छल, जे अपन राजकाज त्याग करि तपस्वी जीवन पसन्द करि [बुद्ध]] कहि विश्व प्रसिद्ध भेल । ईशापूर्वको २५० धरि, ई क्षेत्र उत्तर भारतक मौर्य साम्राज्यक प्रभावमे रहल आ बादमे चारम शताब्दीमे गुप्त साम्राज्यक अधीनस्थ राज्य भऽ गेल । योई क्षेत्रमे ५अम शताब्दीक उत्तरार्द्धमे आबि लिच्छवीसभ राज्य केलक । ८आम शताब्दीक उत्तरार्धमे लिच्छवीवंश अस्त होमए लागल आ सन् ८७९ सँ नेवार युगक उदय भेल, तथापि ओसभक नियन्त्रणमे देशक कतेक विस्तार भेल छल एकर यकिन नै अछि । ११अम शताब्दीक उत्तरार्द्धमे दक्षिण भारतसँ आएल चालुक्य साम्राज्यक प्रभावमे नेपालक दक्षिणी भूभाग आबि गेल । चालुक्यसभक प्रभावमे ओ समय चलिआएल बुद्ध धर्मक बदला एतयक राजासभ हिन्दू धर्मक समर्थन करै लागल आ नेपालमे हिन्दू धर्म तरफक धार्मिक परिवर्तन होमए लागल ।
१३अम शताब्दीक पूर्वार्द्धमा संस्कृत शब्द मल्ल उपनाम भेल नायकसभक उदय होमए लागल । प्रारम्भमे ओसभ सत्ता उदयमान केलक, मुदा ओकरबाद २०० वर्षधरि राजासभ अपन शक्ति एकजुट करवाक काम मात्र केलक । १४अम शताब्दीक उत्तरार्धमे देशक बहुतेक भागसभ एकीकृत राज्यक अधीनमे आएल । मुदा ई एकीकरण छोट समयधरि मात्र टिकल: वि.सं. १४८२ मे यक्ष मल्लक समयमे अपन पुत्रसभक अंशबण्डामे काठमाडौं उपत्यकाक तीन राज्यमे विभाजन करवाक निर्णयबाद ई राज्य तीन भागमे विभाजित भऽ गेल - काठमाडौं, पाटन आ भादगाउँ – जकर बीचमे शताब्दिधरि खिचातानी आ दुश्मनी रहिरहल छल ।
वि.सं. १७६५ मे, गोरखाक राजा पृथ्वीनारायण शाह बहुत कम हतियार आ सहयोग जुटाए नजदिकी राज्यसभ, (खासकरि लम्जुङ्ग, कास्की आ तनहूँ)क तटस्थता अपन पक्षमे उपयोग करैमे सफल भेलाकबाद देश एकीकरणक निम्ति आगा बढल । बहुतेक रक्तरञ्जित युद्ध पश्चात्, ओ ३ वर्षबाद काठमाडौं उपत्यकाके विशाल नेपाल भितर एकीकरण करिक अभियानमे सफलता प्राप्त केलक । तथापि ओ तत्कालीन राजा जयप्रकाश मल्ल राज्य करिरहल काठमाडौं राज्यके जितैक लेल कोनो युद्ध नै करऽ पडल । वास्तवमे, तखन इन्द्रजात्रा पर्वमे काठमाडौं उपत्यकाक सम्पूर्ण जनतासभ जात्रा मनाए रहल छल जब पृथ्वी नारायण शाह अपन सेनासभ सहित खास कोनो मेहनतबिना उपत्यकाके कब्जा करि अपने बैस जात्रा चलाए साँस्कृतिक सम्मानक अवधारणा प्रस्तुत केनए छल । तहिना नेपाल एकीकरणक सिलसिलामे सम्पूर्ण छोट राज्यसभ जितलाकबाद पूर्वमे रहल किरात लिम्बूवान राज्य पहुँचल लिम्बूवान राज्यमे १७ बेरधरि हमला करि वि.सं १८३१ भादो २२ मे लिम्बूवानक केन्द्रीय राजधानी विजयपुरमे लालमोहर सहित तम्रपत्रमे लिखत सन्धि भेल छल । ई नव नेपालक जन्मक आधारशिला तय केनए छल ।
तिब्बतसँ हिमाली मार्गक नियन्त्रणक लेल भेल विवाद आ ओकर पश्चातक युद्धमे चीन तिब्बतक सहायताक लेल अएलाकबाद नेपाल पाछा हटल छल । नेपालक सीमामे रहल नजदिकक छोट-छोट राज्यसभ हडपि लेला कारण आरम्भ भेल ब्रिटिस इस्ट इण्डिया कम्पनीसंगक दुश्मनीक कारण रक्तरञ्जित एङ्गलो-नेपाल युद्ध (१८१४–१६) भेल, जहिमे नेपाल वर्तमानक सीमा रक्षा करैमे सफल भेल मुदा महाकाली नदीक पश्चिमक अपन क्षेत्रसभ परित्याग करऽ पडल । ओ क्षेत्रसभमे वर्तमान भारतक उत्तराखण्ड राज्य आ वर्तमान हिमाञ्चल प्रदेशक बहुतेक पञ्जाबी पहाडी राज्यसभ अवस्थित अछि । अपन स्वाधीनताक लेल नेपालद्वारा इस्ट इण्डिया कम्पनिसँ सुगौली सन्धि करि तराईक किछ भूभाग आ एक तिहाइसँ बेसी भूभाग सहित सिक्किम, दार्जीलिङ परित्याग करऽ पडल । काङ्गडाधरि पहुँचल नेपाली आ सतलजसँ टिस्टाधरिक विशाल नेपाल मेची आ महाकालीमे सीमित भऽ गेल, मुदा तकरबाद वि.सं. १८६० मे प्रथम राणा प्रधानमन्त्री जङ्गबहादुर राणासँ खुसी भऽ अङ्ग्रेजद्वारा नेपालके राप्तीसँ महाकालीधरिक तराई वापस करि देनए छल ।
राज परिवार बीचक गुटबन्दीक कारण युद्धक बाद अस्थायित्व कायम भेल । सन् १८४६ मे शासन करिरहल रानीक सेनानायक जङ्गबहादुर राणाके सत्ताविमुख करवाक षड्यन्त्रक खुलासा भेलाक कारण कोतपर्व भेल छल । हतियारधारी सेना आ रानीप्रति बफादार भाई-भारदारसभबीच शीतयुद्ध भेलासँ देशक सयन राजखलक, भारदारसभ आ रजौटासभक हत्या भेल छल । जङ्गबहादुर जितलाकबाद राणा खानदान सुरू केलक आ राणा शासन लागू केलक । राजाके नाममात्रमे सीमित कएल गेल आ प्रधानमन्त्री पदके शक्तिशाली आ वंशाणुगत बनाएल गेल । राणासभ पूर्णनिष्ठासँ ब्रिटिससभक पक्षमे छल आ ब्रिटिससभके सन् १८५७ के सिपोई रिबेलियन (प्रथम भारतीय स्वतन्त्रता सङ्ग्राम), आ पाछा दुनू विश्व युद्धमे सहायता केनए छल । सन् १९२३ मे संयुक्त अधिराज्य आ नेपालबिच आधिकारिक रूपमे मित्रताक सम्झौतामे हस्ताक्षर भेल, जहिमे नेपालक स्वतन्त्रताके संयुक्त अधिराज्य स्विकार केनए छल ।
भाषा[सम्पादन करी]
नेपाली नेपालके राष्ट्रिय भाषा छी । ई सरकारी कामकाजमें सेहो उपयोग होएत अछि । एकर साथ नेपालमे नेवारी,लिम्बू, सुनुवार, राई, मैथिली, भोजपुरी, नेवारी, अवधी, थारू, गुरुङ, सेर्पा, तामाङ, मगर, मारवाडी, डोटेली आदि भाषा सेहो बोल्ल जाएत अछि । भाषाविज्ञानक आधार में देखला पर नेपाली भाषा के उत्पति भारोपेली भाषा परिवार के शतम् शाखा सँ विकसित आर्य-इरानी शाखा के आर्यली संस्कृत सँ विकसित भेल अछि ।
प्रशासनिक विभाजन[सम्पादन करी]
नेपाल १४ अञ्चल, ७५ जिला आर ५ विकास क्षेत्रमे विभाजित करल गेल अछि । नेपालमे रहल ५ विकास क्षेत्र आर १४ अञ्चलसभ निम्नलिखित अछि :-
- पूर्वाञ्चल विकास क्षेत्र
- मध्यमाञ्चल विकास क्षेत्र
- पश्चिमाञ्चल विकास क्षेत्र
- मध्य-पश्चिमाञ्चल
- सुदूर-पश्चिमाञ्चल
नेपालके नदीसभ[सम्पादन करी]
सन्दर्भ सामग्रीसभ[सम्पादन करी]
- ↑ "National Population and Housing Census 2011 (National Report)", Central Bureau of Statistics (Nepal), अन्तिम पहुँच २६ नवम्बर २०१२।
- ↑ २.० २.१ "Nepal Economy Profile 2013", Indexmundi.com, अन्तिम पहुँच २० दिसम्बर २०१३।
- ↑ ३.० ३.१ "Nepal", International Monetary Fund, अन्तिम पहुँच २० अप्रैल २०१२।
- ↑ "Nepal". अक्सफोर्ड अङ्ग्रेजी शब्दकोश (तेसर)। (सितम्बर २००५)। अक्सफोर्ड विश्वविद्यालय प्रेस। (Subscription or UK public library membership required.)
- ↑ "CIA – The World Factbook", Cia.gov, अन्तिम पहुँच ५ दिसम्बर २०१२।
- ↑ Post Report, "744 new local units come into effect - General - The Kathmandu Post", Kathmandupost.ekantipur.com, अन्तिम पहुँच २३ अप्रैल २०१७।
- ↑ "स्थानीय तह कार्यान्वयनमा", नागरिक दैनिक, २८ फागुन २०७३, अन्तिम पहुँच २८ फागुन २०७३।
- ↑ "गाउँपालिका र नगरपालिका कुन जिलामा कति? (सूची)", लोकान्तर, २३ पौष २०७३, अन्तिम पहुँच २३ पौष २०७३।
- ↑ "अब ७६६ स्थानीय तह", - राजेश मिश्र (कान्तिपुर दैनिक), १२ जेठ २०७४।
- ↑ "A Country Study: Nepal", Federal Research Division, Library of Congress, अन्तिम पहुँच सितम्बर २३, २००५।
बाह्य जडीसभ[सम्पादन करी]
Nepalक सम्बन्धमे विकिपिडियाक भातृ योजनासभमे ताकी:


c: text/html

text:
अंतरराष्ट्रीय मैथिली परिषद के 18वां सम्मेलन 21 आओर 22 दिसम्बर के दिल्ली मे होबय जा रहल अछि. सम्मेलन दिल्ली मे लाजपतनगर के शीतला मंदिर मे भs रहल अछि. ई मंदिर लाजपतनगर बस स्टैंड के पास अछि . एहि ठाम पहुंचय मे कोनो दिक्कत नहिं आएत . 22 तारीख के मिथिला राज्यक मांग लs क दिल्ली के जंतर-मंतर पर प्रदर्शन सेहो कएल जाएत. प्रदर्शन के बाद राष्ट्रपति आओर प्रधानमंत्री के ज्ञापन सेहो सौंपल जाएत. सम्मेलन मे देश-विदेश के सैकड़ों प्रतिनिधि शामिल होएताह. सम्मेलन मे चर्चा के विषय मुख्यरूप सं रहत 'मिथिलाक विकास के लेल मिथिला राज्य'.
21 तारीख के कार्यक्रम 10 बजे शुरू होएत आओर परिचय- पाति के बाद कोसीक बाढ़ि आओर ओकर मिथिलाक विकास पर असर पर चर्चा कएल जाएत. फेर लंच के बाद मिथिला राज्य के गठन किएक जरूरी अछि एहि विषय पर सभ लोक अपन -अपन विचार रखताह. एहि सम्मेलन के बारे मे कोनो तरहक जानकारी के जरूरत होए त अहां आगां देल गेल फोन नंबर पर अंतरराष्ट्रीय मैथिली परिषद के पदाधिकारीगण सं सम्पर्क कs सकैत छी.
फोन नंबर अछि-
9971873583 ,
9811680725 ,
9350904059 ,
9958397733 .

robotstxt: allowed

filter: keep


text:
विराटनगर (नेपाल). मिथिलाक संस्कृति जओं नहि रहत तऽ नेपालक पहिचान हेरा जायत. मिथिला सँ एहि देशक पहिचान अछि आ विद्यापति पूरा राष्ट्रकारी छथि. एहन कहब अछि गृहमंत्री आ उपप्रधानमंत्री विजय गच्छेदारक. ओ प्रमुख अतिथिक आसन सं बजैत विराटनगर मे विद्यापति स्मृति पर्वक अवसर पर कहलनि. मैथिली सेवा समितिक आयोजना मे विराटनगर मे (१३–१४) अर्थात 28–29 दिसम्बर 2012 कें विद्यापति स्मृति पर्व धूमधाम आ उल्लासक संग सम्पन्न भेल.
मैथिली सेवा समितिक अध्यक्ष शंभू नाथ झाक अध्यक्षता तथा नेपालक गृह एवं उपप्रधानमंत्री विजय गच्छेदारक प्रमुख आतिथ्य मे पडोसी देश भारतक विभिन्न प्रान्तक व्यक्ति लोकनि उपस्थित छलाह. फारबिसगंजक सांसद सुखदेव पासवान, अररियाक विधायक तथा पटनाक मैथिली आकादमीक व्यक्ति लोकनि सब मिथिला राज्य दुनू देश मे आवश्यक बतौलनि. एहि समारोह मे मिथिलाक कला-संस्कृति सँ संबंधित प्रदर्शनी सेहो लगाओल गेल छल. प्रसिद्ध मिथिला चित्रकार एस.सी. सुमन द्वारा एकल मिथिला चित्रकला प्रदर्शनी लागल छल. मैथिली साहित्यक पोथी सभ सेहो छल.
कार्यक्रमक शुरुआत दीप जरा क' प्रमुख अतिथि उद्घाटन केलनि आ मिथिलाक प्रसिद्ध गायक वीरेन्द्र झा, संजय यादव आ अनु चौधरी विद्यापति रचित गोसाउनी गीत सँ शुभारंभ केलनि. अहि अवसर पर मैथिली सेवा समिति तथा दहेज मुक्त मिथिला दिस सं किछु विशिष्ट व्यक्तिक सम्मान सेहो कएल गेल. दहेज मुक्त मिथिला दिस सँ बिना दहेजक बियाह केनिहार दूटा मैथिल वर मिहिर झा आ चन्दन झा कें सम्मान-पत्र आ उपहार देल गेलनि. उद्घाटन सत्र मे पटनाक देवेन्द्र झा, राँचीक सियराम 'सरस' आ राजविराज सँ अमरकान्त झा, करुणा झा आदि लोकनि अपन-अपन मन्तव्य व्यक्त केने रहथि. सम्पूर्ण कार्यक्रमक संचालन मैथिली सेवा समितिक महासचिव प्रवीण नारायण चौधरी केलनि. (Report/Photo: करुणा झा )
मैथिली सेवा समितिक अध्यक्ष शंभू नाथ झाक अध्यक्षता तथा नेपालक गृह एवं उपप्रधानमंत्री विजय गच्छेदारक प्रमुख आतिथ्य मे पडोसी देश भारतक विभिन्न प्रान्तक व्यक्ति लोकनि उपस्थित छलाह. फारबिसगंजक सांसद सुखदेव पासवान, अररियाक विधायक तथा पटनाक मैथिली आकादमीक व्यक्ति लोकनि सब मिथिला राज्य दुनू देश मे आवश्यक बतौलनि. एहि समारोह मे मिथिलाक कला-संस्कृति सँ संबंधित प्रदर्शनी सेहो लगाओल गेल छल. प्रसिद्ध मिथिला चित्रकार एस.सी. सुमन द्वारा एकल मिथिला चित्रकला प्रदर्शनी लागल छल. मैथिली साहित्यक पोथी सभ सेहो छल.
कार्यक्रमक शुरुआत दीप जरा क' प्रमुख अतिथि उद्घाटन केलनि आ मिथिलाक प्रसिद्ध गायक वीरेन्द्र झा, संजय यादव आ अनु चौधरी विद्यापति रचित गोसाउनी गीत सँ शुभारंभ केलनि. अहि अवसर पर मैथिली सेवा समिति तथा दहेज मुक्त मिथिला दिस सं किछु विशिष्ट व्यक्तिक सम्मान सेहो कएल गेल. दहेज मुक्त मिथिला दिस सँ बिना दहेजक बियाह केनिहार दूटा मैथिल वर मिहिर झा आ चन्दन झा कें सम्मान-पत्र आ उपहार देल गेलनि. उद्घाटन सत्र मे पटनाक देवेन्द्र झा, राँचीक सियराम 'सरस' आ राजविराज सँ अमरकान्त झा, करुणा झा आदि लोकनि अपन-अपन मन्तव्य व्यक्त केने रहथि. सम्पूर्ण कार्यक्रमक संचालन मैथिली सेवा समितिक महासचिव प्रवीण नारायण चौधरी केलनि. (Report/Photo: करुणा झा )


text:
कलकत्ता: साहित्यिक गोष्ठी संपर्क केर एहि मासक बैसार विगत रविदिन (9 Feb) भेल. प्रत्येक मासक दोसर रवि कें होमयवला एहि बैसार मे महानगर केर कतेको साहित्य्कार लोकनि भाग लेलनि. गोष्ठी केर अध्यक्षता नवीन चौधरी कयलनि. चंदन कुमार झा, मिथिलेश कुमार झा, आमोद कुमार झा ओ नवीन चौधरी अपन रचना पढ़लनि. नवीन प्रकाशन कार्यालय मे आयोजित एहि गोष्ठी मे योगेन्द्र पाठक 'वियोगी' सेहो उपस्थित छलाह. संगहि देवीशंकर मिश्र सहित मिथिला सांस्कृतिक परिषद् सदस्य लोकनि सभ सेहो भाग लेलनि. वरिष्ठ साहित्यकार नवीन चौधरी पोथी समीक्षा पढ़लनि जे गोष्ठीक मुख्य आकर्षण रहल. नवीन चौधरी द्वारा 'वियोगी' केर टटका प्रकाशित पोथी 'विज्ञानक बतकही' केर समीक्षा पढल गेल.
जनतबक अनुसार 'संपर्क' विगत गोष्ठी सभ मे पढल गेल रचनादि केर संकलन निकलबाक नियार केलक अछि. साहित्यिक दृष्टि सं ई पोथी बेस महत्वपूर्ण होयत. एहि हेतु साहित्यकार लोकनि जे एहि गोष्ठी मे रचना पढ़ैत रहलाह अछि, हुनका सभ सं संपर्क साधल जा रहल अछि ओ रचना संग्रह कयल जा रहल अछि. 'संपर्क' केर एहि डेगक स्वागत अछि.(Report: मिथिमीडिया ब्यूरो)


text:
धनुषा जिला
धनुषा नेपालक प्रदेश नं. २मे अवस्थित एक जिला छी । नेपालक मध्यपूर्व क्षेत्रक दक्षिणी भागमे भारतीय सीमासँ नजदीक रहलाक कारण धनुषा जिला पूर्ण रूपमे नेपालक तराई प्रदेशमे अवस्थित अछि । धनुषा जिला नेपालक कूल भू-भागक ०.८०% भाग आ कुल जनसङ्ख्याक २.९% भाग ओकटने अछि । जनसङ्ख्याक क्रममे पाँचम स्थानमे रहल ई जिलामे ९३ जातिजातीक बसोबास अछि । ई जिला धार्मिक क्षेत्रसँ लऽ अपना भितर भौगोलिक, सामाजिक तथा सांस्कृतिक विविधताक कारण देश विदेशमे अपन गौरवशाली इतिहास सँ परिचित केनए अछि । ताहुसंगे इ जिला राजनीतिक पहिचान बनाउने आई। विमलेन्द्र निधि, आनन्द ढुंगाना, रामकृष्ण यादव, महेन्द्र यादव, मातृका प्रसाद यादव आ उमाशंकर अररिया आइहि जिल्ला के निवासी छैथ जे विविहिन्न कालखण्ड पर मन्त्री भेल छैथ त निधि उपप्रधान सहित गृह मन्त्री भेल छैथ। आइबहेक ई गान्धीवादी नेता महेन्द्र नारायण निधिक सेहो निवास छैन जे नेपालक पहिल उपसभामुख अा नेपाली कांग्रेसके संस्थापकमें एक छैथि। भारतक सीमावर्ती शहर जयनगरधरि सञ्चालित नेपालक एकमात्र रेल सेवा सेहो ई जिलाक महत्व बढेने अछि ।
जिलाक नामाकरण[सम्पादन करी]
किम्बदन्ती एवं धर्मग्रन्थसभक अनुसार त्रेता युगमे प्रजासभक अनिकालसँ मुक्ति दिलेबाक लेल जनकवंशक वाइसम राजा शीरध्वज स्वयम् हर जोतै लेल सुरु करैत काल भूमीसँ बालिका जानकी (सीता) उत्पन्न भेल छल । सर्वगुण सम्पन्न जानकीक विवाहक लेल स्वयम्वरक लेल इच्छुक बहुतेक प्रदेशसँ आएल शक्तिसम्पन्न राजकुमारसभमे सँ शिवधनुष तोड़ि चढेवाक लेल सक्षम राजाकें मात्र वरक रूपमे ग्रहण करैवाला राजा शीरध्वजक शर्तमे अयोध्यासँ आएल दशरथ पुत्र रामचन्द्र छोड़ि कियो सफल नै भऽ सकल । मुद्दा रामचन्द्र ओ धनुष तोड़ि चढवैत काल अत्यधिक वजनक कारण ओ धनुष खण्डित भऽ गेल । ओ धनुषक एक टुकड़ा खसल स्थानके धनुषाधाम कहल जाइत अछि, एहि स्थानक नामसँ जिलाक नाम धनुषा कहि नामाकरण कएल गेल जनविश्वास अछि ।
इतिहास[सम्पादन करी]
धनुषा जिलाक धार्मिक सांस्कृतिक भौगालिक आर्थिक तथा सामाजिक व्यवस्था मानव सभ्यताक हरेक युग कालसँ प्रभावित भऽ परिष्कृत होएत आएल देखल गेल अछि । भारतमे रहल अयोध्याक राजकुमार रामचन्द्र संग जानकीक विवाह पश्चात ई क्षेत्रक गरिमा अखनो उत्कर्षमे कायम अछि । धनुषा जिलाक हालक स्वरूप कोशी सँ गण्डकी आ गङ्गासँ हिमालयधरि फैलल बृहत मिथिला प्रदेशक युगान्तमे कम होएत गेल छोट स्वरूपे बांकी रहल तथ्य देखल गेल अछि । किम्बदन्ती अनुसार पूर्व वैदिक युगमे मानव विहीन रहल ई क्षेत्रक अन्वेषण माथव विदेध केनए छल । मुखमे अग्नी लऽ ई वनसँ झांपल गेल अनकन्टार प्रदेशमे अवैत काल हुनकर मुखमे रहल अग्नी बाहर आबि सम्पूर्ण वनक विनाश भेलाक पश्चात एतय मानव बसोवास शुरु भेल छल । त्रेतायुगमे राजा जनकक विद्वता आ जानकीक धार्मिक संलग्नताक कारण ई क्षेत्र दूर-दूरधरि प्रख्यात भेल अछि।
सत्रहम शताब्दीक शुरुमे भारतसँ महात्मा सुरदासक आगमन पश्चात ई क्षेत्रक इतिहास प्रस्ट होएत गेल देखल गेल जाइत अछि । किम्बदन्ती अनुसार जानकीक जन्मस्थानक खोजीमे महात्मा सुरदास घुमैत काल एकदिन राति सपनामे जानकी स्वयम् प्रकट भऽ सुरदासक ओ स्थान देखेने छल । ओहि बखत सुरदास ओ स्थानमे खन्ती गाड़ि चिन्ह लगाकऽ जानकीक प्रतिस्थापित कएने छल। राज्यसभक उदय विलय क्रमसंगे ई प्रदेशक शासक भौगोलिक सीमा परिवर्तन होएत गेल। नेपाल एकीकरण होएसँ पहिने ई प्रदेश मकवानपुर राज्यक अधीनमे छल। मकवानपुरक राजा मानिक सेन जानकी मन्दिरक लेल १४०० बिघा जमीन उपलब्ध करौने छल। वि.सं. १८८२ मे अमरसिंह थापा प्यागोडा शैलीमे राममन्दिरक निर्माण केनए छल तँ वि.सं. १९५० मे टिकमगढकी महारानी वृषभानु देवी ९ लाख रूपैयाँ लगाए वर्तमानक भव्य मुगलकालीन शैलीमे जानकी मन्दिर निर्माण करौने छल । धनुषा जिला धार्मिक ऐतिहासिक मिथिला प्रदेशक छोट भू-भाग ओकटने होएतो ई जिला ई प्रदेशक मध्य भागमे अवस्थित अछि।
भौगोलिक अवस्थिति[सम्पादन करी]
- अक्षांश: उत्तरी २५.३५" सँ उत्तरी २७.५" धरि
- देशान्तरः पूर्वी ८५.५" सँ पूर्वी ८६.२" धरि
- उचाई:-
- सिमाना:- पूर्व-सिराहा जिला, पश्चिम-महोत्तरी जिला, उत्तर-सिन्धुली जिला आर दक्षिण- भारतक बिहार प्रदेश
- क्षेत्रफल:- १,१९० वर्ग किलोमिटर
- अवस्थिति:- तराई प्रदेश
- औषत लम्बाई:- उत्तर-दक्षिण ४५.२७ किलोमीटर
- औषत चौडाई:- पूर्व-पश्चिम २७.४७ किलोमीटर
- अधिकतम लम्बाई:- ५८ किलोमीटर
- न्युनतम लम्बाई:- ३९ किलोमीटर
- अधिकतम चौडाई:- ३४ किलोमीटर
- न्युनतम चौडाई:- २२ किलोमीटर
जिलागत निर्वाचन क्षेत्र अन्तर्गत धनुषा जिला कऽ नक्सा[सम्पादन करी]
निर्वाचन आयोग (नेपाल) द्वारा निर्धारण कएल गेल, जिलागत निर्वाचन क्षेत्र अन्तर्गत धनुषा जिला कऽ नक्सा नीचा देल गेल अछि। [१]
सन्दर्भ सामग्रीसभ[सम्पादन करी]
- ↑ निर्वाचन आयोग नेपाल, निर्वाचन आयोग नेपाल कऽ आधिकारिक वेबसाइटमे उपलब्ध नक्सा.
एहो सभ देखु[सम्पादन करी]


text:
विवाहक रस्म-रिबाज – मिथिला आ आन संस्कृति
विवाह मानव जीवनक एक अत्यन्त महत्वपूर्ण आ सभ्य संस्कार होइत छैक। सृष्टि केँ निरन्तरता देबाक लेल सन्तान उत्पत्ति आ कुल-पीढी केँ निरन्तरता देबाक लेल नारी आ पुरुष केँ आपस मे वैवाहिक जीवन मे प्रवेश करबाक अनुशासन सर्वविदिते अछि।
मानवोचित हरेक संस्कार – चाहे विवाह, उपनयन, मुड़न, छठिहार, आदि विभिन्न संस्कार लेल अपन मिथिलाक पान्डित्य (कर्मकाण्ड) संग लौकिक विध-विधान केर विलक्षणता अत्यन्त विशिष्ट आ वेदानुसार कहल गेल छैक। महान मनीषिगण सब मिथिलाक परम्परा प्रति निर्णीत स्वर मे सूत्र देलनि – ‘लोकाचारः सः वेदः’।
परञ्च मिथिला संस्कार आइ लोपोन्मुख भऽ रहल अछि। कियैक? कियैक तँ एहि ठामक वर्तमान पीढी अपन पुरुखाजनक सुविज्ञ मार्ग केँ छोड़ि ‘हिन्दी फिल्म आ धारावाहिक निर्दिष्ट मार्ग’ तथा ‘पलायन लेल बाध्य प्रवासी मैथिलजन द्वारा शहरी आ बाहरी रिबाज परम्पराक अपनेबाक व देखेबाक प्रवृत्ति’ केर अफीमी आकर्षण (एक तरहें खतरनाक नशा) मे आकन्ठ डूबल देखाइत अछि।
विवाह आब यज्ञ कम आ दोसर केँ देखबय वला आडम्बरी नौटंकी बेसी भऽ गेल अछि। विवाह सँ समूचा जीवन प्रभावित आ प्रेरित होयत, आगाँक पीढी यानि सन्तान आ सन्तति आओत, ओकरो जीवन केर संस्कार आ समृद्धि आजुक एक विवाह सँ परिभाषित होयत – ततेक दूर धरि देखनाय छोड़ि आब हम मिथिलावासी बस अपन सख आ मौज टा देखय लागल छी।
शायद बुझल हो बहुतो लोक केँ – धोती पहिरबाक सेहो एकटा अनुशासन आ पान्डित्य छैक। धोतीक खूट खुजल आ हवा मे उड़ियाइत नहि छोड़ल जाइछ, जेना हम सुनलहुँ जेठ-श्रेष्ठ सँ। धोतीक चारि खूट बढियाँ ढेका मे खोंसल रहबाक चाही। ढेका मजबूत रहबाक चाही। दुती वस्त्र आ शरीर पर पहिरल जायवला हरेक परिधान केर शुद्धीकरण उपरान्त मात्र धारण कयल जेबाक चाही। शिरस्त्राण (पाग, पगड़ी, मउर, आदि) सिर पर निश्चित धारण कयल जेबाक चाही। दुइ प्राणी केँ एकाकार करबाक आरो वेष्ठन (गुहामाला, रक्षासूत्र, डरकस, पायल, बिछिया, औंठी, गलहार, टीका, कनबाली, नथनी, आदि) सँ शरीर केँ कसल जेबाक प्रक्रिया अछि।
लेकिन ई सबटा साहित्य वर्तमान अफीमी आकर्षण (फिल्मी शैली) मे लगभग बर्बाद भऽ गेल। हँ, गोटेक समुदाय यथा श्रोत्रिय ब्राह्मण मे विवाह देखाबा कम यज्ञ अधिक केर बाट पर चलि रहल हो त आब अपवाद रूप मे गानल जायत। अवस्था एतेक बेसी विकृत भेल अछि। कारण अपने सब कियो पाठक लोकनि स्वतः मन्थन कय सकैत छी, हमरा बेर-बेर दोहरेबाक जरुरत नहि बुझा रहल अछि।
किछु दिन पूर्वहि एकटा उदाहरण (मैथिल ब्राह्मणक विवाह मे हल्दी-मेंहदी) केर किछु चर्चा भेल छल। वर्तमान युग मे ‘आपरुचि भोजन, पररुचि श्रृंगार’ केर ठीक विपरीत आपरुचि श्रृंगार आ मनमौजी विध-विधान केर अवस्था देखि हम किनको ऊपर कोनो टिप्पणी करय सँ ओहिना बचय चाहैत छी जेना आइ हमर मिथिला समाज सारा विकृति केँ देखिकय मोने-मन प्रतिक्रिया दैत उल्टा लोकक मनमौजी मे संग दैत अछि, बुढबो-बुढिया सब छौंड़ा-छौंड़ी नाच करैत अछि, पंजाबी भांगड़ा आ गुजराती दांडिया पर गीत-संगीत आदिक आयोजन करैत अछि। के बाजत? कियैक बाजत? कोन नैतिकता पर बाजत? के केकर सुनैत छैक? जेकरा जे मोन होइत छैक से करैत छैक! ई यथार्थ थिकैक।
हम सोचलहुँ जे नवका पीढी द्वारा आख्तियार कयल गेल फिल्मी विवाह परम्परा मे सेहो किछु विज्ञान त हेब्बे करतैक। कम सँ कम अपन मोन मना ली – देखी जे कि सब छैक। आउ, एक बेर हमरा संगे अपने सब सेहो ई नवका विधान आ एकर आध्यात्मिक साहित्य-स्वरूप देखू।
१. हल्दी-उबटनः आइ-काल्हि विवाहक विध हल्दी-उबटन सँ आरम्भ कयल जाइत छैक। कारण हिन्दी फिल्म आ धारावाहिक सब जे बाहरी संस्कृति मे पहिल रस्म (रिबाज) दूल्हा-दूल्हिन केँ हरैद लगबय सँ शुरू करैत अछि। एहि लेल सोहागिन स्त्रिगण सब केँ बजायल जाइत अछि। बहुतो लोक सोचैत छथि जे हल्दी सँ बनल उबटनक लेपन सँ चेहरा मे निखार अबैत छैक, मुदा एकर पाछाँ गुणीजन कहैत छथि जे विवाह जेहेन उत्सव मे बहुतो लोक अबैत अछि आ कय तरहक वायरस (विषाणु) या रोगादि सँ संक्रमित लोक सेहो एबाक संभावना रहैत छैक, तेँ ई हल्दी लगेला सँ वर-कन्याक रोग निरोधी क्षमता बढबाक आ खतरनाक संक्रमण सँ बचेबाक काज सेहो करैत छैक। ई भेल हल्दी!
२. मेहंदीः हल्दी लगेलाक बाद मेहंदी लगबैत छथिन सोहागिन स्त्रिगण लोकनि। मेहंदी लगेबाक सम्बन्ध मे गुणीजन कहला कि मेहंदीक रंग जतेक नीक सँ चढल ओतबे नीक आ सुमधुर विवाहित जीवन होयबाक भावना छैक। आर, विवाह सम्बन्ध बनबाक समय मे अन्दर-अन्दर टेन्सन सब सेहो कतेको प्रकारक पूर्व जीवन आ नव जीवन बीच दिमाग मे अबैत रहैत छैक, से जखन मेहंदी के रंग देखैत छैक त शान्ति भेटैत छैक। पता नहि! अनुभवी व्यक्ति नीक सँ कहि सकता, हमरा सब त बस अकानिये टा सकैत छी, सहिये मे होइत हेतैक!
३. भात देनायः मामागाम सँ जे भार आ सगुनक सामान सब अबैत छैक तेकरा कहल जाइत छैक भात देनाय। गुणीजन कहला कि सब सँ पहिने कृष्ण जी सुदामा जीक बेटीक विवाह मे मामा बनिकय ‘भात’ देने छलखिन्ह। एकर आध्यात्म जे मामागाम सँ माय आबिकय जहिना तोरा सभक जन्म दय जीवनयापन करैत एतेक बड़का बनेलखुन, तहिना आगू तोंहू सब अपन गृहस्थी मे सन्तान सभ केँ अनिहें – ओकरा सब केँ फलित-फूलित करिहें। ई साहित्य हम अपने मोने जोड़ि देल, कारण गुणीजन कहला जे सब बातक कारण हमरे सँ खोजब से हमरो न बुझल रहबाक चाही! हम विहुंसैत कहलियनि जे डोन्ट वरी, हमहीं जोड़ि दैत छी। ओना ई भात देबाक विध एखन धरि अपने सब कतहु मैथिल सब मे सुनलहुँ हँ या नहि? मामागाम सँ त किछु महत्वपूर्ण विधक सामान त अबिते हेतैक? कि कोना?
४. दूल्हाक सवारी घोड़ीः दूल्हा केँ घोड़ी पर बैसाकय दुआरि लगायल जाइत छैक। मिथिलाक किछु लोक सब गाड़ी मे सँ दूल्हाक सार के कोरा मे उठबाकय सजल जनमासा मे दूल्हाक स्थान धरि लय जाइत छन्हि। पता नहि! किछु हेतैक तेहने सन बात। दूल्हिन सँ पहिने सारे सब दूल्हा केँ चेकचाक करय लेल एना छू-छा करैत हेथिन। ओना फिल्मी विवाह विधि मे घोड़ी पर एहि लेल बैसेबाक बात गुणीजन कहलथि जे सब जानवर मे घोड़ी बेसी चंचल आ कामुक भेल करैत छैक, से दूल्हा एहि पर बैसता त ई दू काज नहि करता। हमरा मोन मे सवाल उठल जे दूल्हा घोड़ी जेकाँ उचकपनी करयवला अवस्था मे त नहिये टा रहैत छथि, कारण आब ओ असगर नहि दू प्राणी एक बनता से भारवहनक भय मे गुम्म रहल करैत छथि। अपनो मिथिलाक लोक शहर या रिसौर्ट मे ब्याह करैत हेता त घोड़ी ओ इवेन्टवला सँ मंगिते हेताह जाहि सँ चंचलता आ कामुकता पर संवरण रहनि। पाठक सब नीक सँ कहि सकैत छी। एकर आध्यात्म ईहो भऽ सकैत छैक जे कनियाँ जँ घोड़ी जेकाँ बेसी चंचल आ कामुक हेथिन त पीठ पर बैसिकय सवारी कसय मे दूल्हा सक्षम होइथ ताहि लेल विवाह बेर मे घोड़ीक पीठ पर हिनका बैसायल जाइत छन्हि? खैर जे जेना…! ई विध फिल्मी विवाह मे अछि।
५. गणेश पूजाः विवाहक विध शुरू करबाक लेल गणेश भगवानक पूजा कन्याक माता-पिता द्वारा कयल जाइछ। मिथिला मे मातृका पूजा – १६ टा देवी, ३ पीढी केर पितर पैतृक आ मातृक मे पुरुष आ नारी अलग-अलग…. कतेको ग्रह आदिक पूजा-शान्ति करबाक विधान अछि। गौरी-गणेश-अम्बिका त प्रथम पूज्य छथिये।
६. जयमालः तेकर बाद होइत अछि वर आ कन्या द्वारा एक-दोसर केँ माला पहिरेबाक विध – यानि ‘जयमाल’। एकरा मिथिला मे एखन जोर-शोर सँ स्वयंवर कहल जा रहलैक अछि। अर्थ कनी अटपटा सन छैक, मुदा जे कहल जाइत छैक से कहलहुँ हम। कियो-कियो लाजे कनी सखी-बहिनपा सभक संग परिछनक विध संग जोड़िकय स्वयंवर थोड़ेक कात-करोट मे करैत छथि, से गाम-घर मे। मुदा शहर मे शूटिंग ढंग सँ आ सभक सोझाँ मे होइ, विवाहक फिल्म सुपर डुपर हिट बनैक ताहि लेल खुला सभा (जनमासा) मे बरियाती-सरियाती सभक सोझाँ डिजाइन-डिजाइन के सेट लगाकय करैत छथि… किनको हाइड्रोलिक गियर वला सजल प्लेटफार्म पर बैसाकय कनी ऊँच उठाकय आ फेर सटाकय… बीच मे कनिकबो गड़बड़ा गेल त फेर कैमरामैन के इशारा पर रिटेक करबाकय शूटिंग बेसी आ एक-दोसर प्रति समर्पण-अर्पण कम, धरि स्वयंवर बड रोचक विध आ काफी तेजी सँ लोकप्रियता हासिल कय रहल अछि। जे जतेक पायवला लोक से ततेक बढिमका स्वयंवर स्टेज बनबाबैत छथि। नाम नहि लेब, मुदा हमर परिचित लोक सब मे हुनकर बेटीक एहेन स्टेज त हमर बेटीक एहेन स्टेज वला होड़बाजी सेहो देखलहुँ। एकर आध्यात्म ई छैक जे समुद्र मंथन सँ जखन लक्ष्मीजी बहरेलीह आ ओ भगवान् विष्णु केँ वरण कयलीह त हुनका लोकनि एक-दोसर केँ माला पहिराकय, लक्ष्मीजी द्वारा विष्णु भगवान् केँ वरमाला पहिरा स्वयं केँ हुनका प्रति समर्पित कयल गेल छल आ विष्णु भगवान् द्वारा हुनको माला पहिराकय अंकमाल करैत धर्मपत्नी बनायल गेल छल। साहित्य नीक छैक। तखन ओ रिटेक… कट, कैमरा, शूट… ई फिल्मी शैली मे केहेन समर्पण आ अर्पण भेलैक से हम एखन धरि निर्णय नहि कय सकलहुँ अछि।
७. सात फेराः आब जे विध होइत अछि फिल्मी विवाह मे से थिक ‘सात फेरा’। सर्वाधिक महत्वपूर्ण विध यैह थिक। एहि मे दूल्हा आ दूल्हिनक वस्त्र केँ एक-दोसर संग बान्हि (जुड़बन्धन) कय आपस मे एक कयल जेबाक प्रथमतः आध्यात्म निहित अछि। तदोपरान्त एक भेलहुँ आ आब एक-दोसर प्रति कोन-कोन मुख्य कर्तव्य पूरा करब से अग्निकुन्डक चारू दिश घुमैत शपथ लिय। मिथिलाक विवाह मे कनियाँक पैर पकड़ि सात गोट घर (अरिपन सँ बनायल घर) मे रखैत ई विध कयल जाइत छैक, अग्निकुन्डक फेरा सेहो शायद ३ बेर ‘दाय लाबा छिड़ियाउ, बाउ बिछि बिछि खाउ’ कहिकय कयल जाइत छैक…। पता नहि! नीक सँ बुझिकय फेर कहियो लिखब। त सात फेरा मे पहिने ३ बेर कनियाँ आगू आ फेर ४ बेर वर आगू रहैत एक-दोसर केँ ७-७ गो वचन दैत गृहस्थी प्रति निष्ठा जतबैत छैक। एहि ७ गो वचन केँ जे पूरा करैत अछि ओ जरूर गृहस्थी सफल करैत अछि।
८. सिन्दूर दानः वर द्वारा कन्याक सीथ मे सिन्दूर देबाक विध त मिथिलो मे अछि, तखन फिल्मी ब्याह मे ई बड़ा संछेप आ बेसी तितम्भा कएने चट मंगनी पट ब्याह वाली हाल मे होइछ। आध्यात्मिक महत्व ई छैक जे ब्रह्मरंध्र केर स्थान पर सिन्दूर लगेला सँ मस्तिष्क नियन्त्रित आ पति प्रति समर्पित रहैत छैक। माथा मे कोनो उपद्रवी बात पति वाहेक नहि अबैत छैक। संगहि सिन्दूर लागल रहला सँ सामाजिक मान्यता जे फलाँ स्त्री फलाँ पुरुषक विवाहिता थिकैक सेहो होइत छैक। मिथिला मे त पहिने भुसना, फेर ४ दिनक कठोर व्रत (अनोना) आ तखन चतुर्थी वला पकिया विवाह के पकिया सिनूर! बुझि रहल छी न? केकरा पास एतेक समय छैक आइ? नोट कमेनाय कम नहि पड़ि जेतैक? से बात!
९. जुत्ता नुकाइ आ तकायः आर आब होइत छैक असल मजा वला विध फिल्म मे, जखन विवाह मंडप पर दूल्हा चढैत छैक त स्वाभाविके अपन पैरक जूत्ता मड़बा सँ नीचाँ खोलैत छैक, तेकरा दूल्हाक सारि सब नुकाकय राखि दैत छैक। फेर सब विध भऽ गेलाक बाद आफियत पेबाक आ आपस मे सम्बन्ध हँसी आ मसखरी सँ प्रगाढ़ करबाक लेल दूल्हाजी सँ जूत्ता ताकय लेल कहल जाइत छन्हि। जूत्ता त सारिये सब वापस करथिन, ताहि लेल किछु नेग (चढावा) सारि सब केँ देबय पड़ैत छन्हि, खूब फेका-फेकी चलल, आर अन्त मे जूत्ता वापस करैत नवका दूल्हाजी अपन सासुर मे रमैत छथि। मिथिला मे सेहो ढाकन-चोरी व किछु एहि तरहक विध-व्यवहार एक्के दिन नहि बल्कि चारि-चारि दिन होइत छैक, मौहक, सौहक… कि कहाँदैन… धू, आब एतेक केकरा समय छैक। नोट कमेतैक आ कि ई विध सब करतैक! से बात!!
ई सबटा विध-विधान आइ मिथिला मे लोकप्रिय भऽ रहल अछि, लोक एहि सब विध केँ स्वतंत्रता आ स्वच्छन्दता सँ गाम मे नहि कय सकैत अछि, तेँ कनी हंटिकय कोनो शहर मे, कोनो रिसौर्ट मे, विवाह स्थल मे, बैन्किट सभागार मे… ताहि ठाम जाय केँ करैत अछि। भगवती कुलदेवी आ नवग्रह आ कि गौरी-गणेश-अम्बिका आदिक पूजा सेहो भाव सँ एकटा फूल अर्पित कय केँ भऽ गेल त भऽ गेल। मूल बात जे विवाह के वीडियो मे आ फोटोग्राफी सब मे पोज देनाय आ खूब जमिकय फोटोग्राफी केनाय बेसी जरूरी छैक, ई जतेक नीक होयत, विवाह बुझू ततेक बढियाँ भेल। भले विवाह टिकय कम्मे दिन… ताहि लेल नो प्राब्लम… लेकिन जहिया भेल तहिया जमिकय हेबाक चाही। केयर डैम! नहि टिकल त फेर दोसर हेतैक, आर बेसी मजा अओतैक। ई थिक हमरा सभक बदलैत मिथिला, हँसैत मिथिला, बढैत मिथिला!! दिल्ली मे मिथिला, चेन्नई मे मिथिला, बंगलुरू आ लंडन मे मिथिला। ॐ तत्सत्!


text:
नियन्त्रण हुअ लेल कते वर्ष लागि सकैत अछि ? : WHO प्रमुख
कोरोना नियन्त्रण हुअ लेल दू वर्ष लागि सकैत अछि से विश्व स्वास्थ्य संगठन प्रमुख कहलथि।
विश्व स्वास्थ्य संगठन दु वर्षभितरमे विश्वसँ कोरोना भाइरस महामारी नियन्त्रण हुअ सकैत अछि से बतौने अछि।
संगठनके प्रमुख डा. टेड्रोस एडनोम गेब्रियसस शुक्र दिन सन् १९१८ के स्पेनिस फ्लूके तुलनामे कोरोना भाइरसक महामारी जल्दी नियन्त्रणमे आबि सकैत अछि से कहलथि ।
‘विश्व भूमण्डलीकरण आ सम्पूर्ण देशसभके एक दोसर संगके सहज सम्पर्कके कारण भाइरस तीव्र रुपमे फैलल छल। आधुनिक प्रविधि, उपचारके कारण सेहो स्पेनिश फ्लूसँ जल्दी कोरोना संकट हटि सकैत अछि’, ओ कहलथि।
स्पेनिस फ्लूके विश्वभरिके मृत्यक संख्या :
स्पेनिस फ्लू सन् १९१८ के फरवरीसँ सन् १९२० के अप्रिलधरि विश्वभरिमे फैलल छल। ई महामारीसँ विश्वभरिमे करिब दु करोड लोकके मृत्यु भेल छल।
कोरोनाके विश्वभरिके मृत्यक आ संक्रमितक संख्या :
अखन कोरोना संक्रमणसँ करिब आठ लाख लोकके मृत्यु भ’ चुकल अछि तँ २२ मिलियनसँ बेसी संक्रमित अछि।


text:
विकिपिडिया:प्रबन्धक अधिकारक लेल निवेदन
प्रबन्धक[सम्पादन करी]
प्रबन्धक अङ्ग्रेजीमें Administrators जेकरा एड्मिन्स वा सिसप (सिस्टम चलावएवाला व्यक्ति) कहल जाएत अछि । विकिपिडियाक प्रबन्धक वो सम्पादक सदस्य छी जे विकिपिडिया सिस्टमके किछ जरूरी तथा प्रतिबन्धित टुल्स वा विशेष आदेशसभक काममे लेवाक अनुमति रहैत अछि । जेना:- प्रबन्धक कोनो लेख वा पृष्ठके मेटा सकएत अछि, अन्य प्रयोक्तासभके प्रतिबन्धित कऽ सकएत अछि । कोनो लेख तथा पृष्ठ कऽ रक्षण कऽ सकएत अछि । आदि ।
आवश्यकता सभ[सम्पादन करी]
विकिपिडियामे प्रबन्धक पद प्राप्त करएक लेल प्रयोक्तासभ के निम्न चरण सभ कऽ आवश्यकता परएत अछि:-
- विकिपिडियाक बारेमे बढिया जानकारी राखएक साथ पृष्ठसभ के सम्पादन, अनुप्रेषण, फाइल लोकेट, श्रेणीकरण, आकृति के प्रयोग इत्यादी काम करए मे दक्ष होवाक चाही ।
- विकिपिडियामे खाता बनाके कमसे कम ३०००+ सम्पादन करवाक होवए पडत ।
- मैथिली भाषाक साथ अन्य भाषासभ के जानकार भएल जानकारी देखावएवाला आकृतिसभ अपन प्रयोक्ता पृष्ठमे राखवाक होवए पडत ।
- विकिपिडियामे खाता बनाएल कमसँकम ६ माह होमए पडत ।
- उपर देल गेल योग्यता सभ पुहुचल कोनो भी सक्रिय प्रयोक्ता अपन उम्मेदवारी फारम भएरक आवेदन कऽ सकएत अछि ।
प्रबन्धक पदक लेल निवेदनक प्रक्रिया[सम्पादन करी]
ध्यान देब: प्रबन्धक पदक लेल निवेदन करलाक पश्चात २ सप्ताह तक विकि समुदायके कोनो प्रयोक्ता अहाँ सँ प्रश्न पुईछ सकए अछि जेकर उत्तर देनाए या नैदेनाए अहाँ पर निर्भर करएत अछि । अहाँक आवेदन देलाक बाद मतदानक प्रक्रिया सेहो सुरु भऽ जाएत । कृपया आवेदन करलाक पश्चात ईमेलद्वारा वर्तमान प्रशासकसभ के सूचित करब तथा विकिपिडिया:चबुतरामे अपन आवेदनक सूचना देब जे सँ अन्य प्रयोक्तासभ सहो अहाँक आवेदन सम्बन्धमे जानि सकए आर अहाँक पक्ष/विपक्षमे मतदान कइर सकए ।
वर्तमान समय : २३:००, २७ अक्टुबर २०२१ (युटिसी)
निवेदन फारमके स्वरुप ई प्रकारक होवाक चाही:
==== प्रयोक्ता नाम ==== {{sr-request |स्थिति =   |user name = }} (अहाँ के बात) ~~~~ '''समर्थन''' '''विरोध''' '''बातचित'''
उदाहरण:XXXX के भरए के लेल ऐना भरब
==== XXXX ==== {{sr-request |स्थिति =   |user name =XXXX }} (अहाँ के बात) ~~~~ '''समर्थन''' '''विरोध''' '''बातचित'''
Nilam Karn[सम्पादन करी]
स्थिति: मतदान जारी...
- विकि: mai.wikipedia.org (stewardry • list 'crats • bot policy)
- प्रयोगकर्ता: Nilamkarn (वार्ता • सम्पादन • लौग • sulutil • प्रयोगकर्ता अधिकार • केन्द्रीय प्रमाणीकरण • मेटाएल योगदान • एक्सटुल • सिग्मा • इमेल)
नमस्ते
हमरा १ वर्षक लेल देल गेल प्रबन्धक अधिकारक अवधि समाप्त भऽ गेलाक कारण ई अधिकार स्थायी समयक लेल देल जाए ताहि लेल ई निवेदन समुदाय समक्ष राखि रहल छी। हम अपन प्रबन्धक अधिकारक सदुपयोग करि मैथिली विकिपिडिया पर सक्रियता जनाएत आएल छी। एखन हमर मैथिली विकिपिडियामे ८०००+ सँ बेसी योगदान अछि। ई विकिपिडिया पर हम निरन्तर रुप सँ महिला सँ सम्बन्धित लेखसभ पर काज केनए छी आ भविष्यमे सेहो ई काजकें निरन्तरता देब से प्रतिबद्दता व्यक्त करैलेल चाहैत छी आ प्रबन्धक अधिकारक लेल उपयुक्त उम्मेदवार मानैत ई अधिकार प्राप्तिक लेल समुदाय समक्ष निवेदन पेश करैत छी। धन्यवाद !--Nilam☡ ०८:१८, १७ जुन २०२१ (+0545)
समर्थन[सम्पादन करी]
- भाषाक निक जानकार आ प्रवन्धकिय काज निरन्तरता पुर्वक केनिहार संगहि समानताक लेल सेहो अहाँक ई दायित्व स्थायी रुपसँ होनाए आवश्यक अछि। समर्थन-- पंकज देव (वार्ता) १३:५६, १७ जुन २०२१ (+0545)
- समर्थन --Biplab Anand (वार्ता) २१:१९, १९ जुन २०२१ (+0545)
- समर्थन--Saroj Uprety (वार्ता) ११:४६, २० जुन २०२१ (+0545)
- समर्थन -- स्थायी रुपसँ लेल। --SM7--बातचीत-- २३:०९, १५ जुलाई २०२१ (+0545)


text:
ओना त’ सब चुनाव मे बहुत नव चेहरा मैदान मे होयत अछि। अहि बेर बिहारक महासमर मे सेहो एकैटा चेहरा चर्चा मे अछि। हम बात क’ रहल छी पुष्पम प्रिया चौधरी (Pushpam Priya Chaudhary) कें। अपने कें बिहारक सीएम उम्मीदवार बतबै वली पुष्पम प्रिया चौधरी (Pushpam Priya Chaudhary) मधुबनी जिला कें बिस्फी विधानसभा क्षेत्र सं चुनाव लड़ती। ई जानकारी ओ खुद ट्वीट क’ देली।
कें छथि पुष्पम प्रिया चौधरी :
पुष्पम प्रिया कें ताल्लुकात जदयू एमएलसी रहि चुकल विनोद चौधरी कें बेटी छथि। पुष्पम केर 12 वीं धरी कें पढ़ाई दरभंगा मे भेल जकरा बाद ओ विदेश पढ़ें लेल चैल गेली। लंदन सं पढ़ि क’ लौटलि त’ सीधा बिहार चुनाव मे उतैर गेली। बिहारक सियासी रण मे उतरलि पुष्पम प्रिया प्लूरल्स (PLURALS) नामक एकटा पार्टी बनओने छथि। पुष्पम प्रिया (Pushpam Priya Chaudhary) चुनाव कें लेल जमि क’ मेहनत क’ रहल छथि। अपने सं टीम कें संग गाम-गाम जा क’ लोक सं मिलैत छथि। ओ बिहार मे बदलावक गति कें उड़ान देबाक वादा क’ रहल छथि। ओ कहैत छथि जे राज्यक विकास कें लेल सकारात्मक राजनीति करती। वो बिहारक मुख्यमंत्री बनैत छथि त’ अगला 10 वर्ष मे बिहार कें देशक सबसा विकसित राज्य बनेबाक दावा क’ रहल छथि। बतौर पुष्पम, 2030 धरी बिहारक यूरोपीय देशक बराबर बना देल जायत।


text:
वाङ्गारी माथाई
वाङ्गारी माथाई ( /wænˈɡɑːriː/ /mɑːtˈaɪ/) (१ अप्रैल १९४० – २५ सितम्बर २०११) एक अन्तर्राष्ट्रिय जानल मानल केन्याक वातावरणीय विज्ञ राजनैतिक समाजसेवी आ नोबेल पुरस्कार विजेता छल । हुनकर प्रारम्भिक शिक्षा संयुक्त राज्य अमेरिकाक माउन्ट सेन्ट कोलास्टिका आ पिट्सबर्ग विश्वविद्यालय आ केन्याक नैरोबी विश्वविद्यालयमे भेल छल । अफ्रिकामे मामा मिति (वृक्षक माता) नामसँ माथाई चर्चित छल जकर जन्म सन् १९४० मे केन्याक नायरीमे भेल छल । ओ ग्रीन बेल्ट आन्दोलनक संस्थापक आ महिला अधिकारक लेल लड़निहार प्रसिद्ध केन्याली राजनितिज्ञ आ समाजसेवी छल । ओ साल सन् २००४ मे नोबेल पुरस्कार प्रदान कएल गेल छल । ओ नोबेल पुरस्कार प्राप्त केनिहार पहिल अफ्रिकी महिला छल |
जीवन[सम्पादन करी]
ओ अमेरिका आ केन्यामे उच्चशिक्षा अर्जित केनए छल । सन् १९७० क दशकमे माथाई ग्रीन बेल्ट आन्दोलन नामक गैर सरकारी सङ्गठनक आरम्भ करि पौधरोपण, पर्यावरण संरक्षण आ महिलासभक अधिकारक लेल ध्यान देनए छल । सन् २००४ मे सतत विकास, लोकतन्त्र आ शान्तिक लेल अपन योगदानल कारण ओ नोबेल शान्ति पुरस्कार प्राप्त केनिहार पहिल अफ्रिकी महिला आ पहिल पर्यावरणविद् बनल । वर्ष २००५ मे हिनका भारत सरकार जवाहर लाल नेहरू पुरस्कारसँ सम्मानित केनए छल ।
ओ सन् २००२ मे केन्याक सांसद बनल आ केन्याक सरकारमे मन्त्री सेहो रहल ।[१][२]
सन्दर्भ सामग्रीसभ[सम्पादन करी]
- ↑ "नोबेल पुरस्कार विजेता वंगारी मथाई का निधन", लाइव हिन्दुस्तान, २६ सितम्बर २०११, अन्तिम पहुँच २८ अप्रैल २०१४।
- ↑ ए जमाल (२६ सितम्बर २०११), अनवर अशराफ़, सम्पादक, "नोबेल विजेता वंगारी मथाई का निधन", वर्ल्ड न्यूज़, अन्तिम पहुँच २८ अप्रैल २०१४।
|shortlink=प्यारामिटर ग्रहण नै केलक (सहायता)


text:
पटना। प्रधानमंत्री नरेंद्र मोदी 25 जुलाई उत्तर बिहार मे एकटा एयरपोर्ट क घोषणा सकैत छथि। प्रधानमंत्री इ घोषणा अपन प्रस्तावित मुजफ़फरपुर दौरा क क्रम मे क सकैत छथि । भाजपा कार्यालय स इसमाद कए भेटल खास समाद के अनुसार पार्टी क कईटा विधायक प्रधानमंत्री स एहि प्रकारक घोषणा लेल आग्रह केलथि अछि। सूत्र क कहब अछि जे प्रधानमंत्री एहि आग्रह पर गंभीरता स लेलथि अछि आ संबंधित मंत्रालय स एहि लेल प्रक्रिया पूरा करबाक निर्देश देलथि अछि।
उल्लेखनीय अछि जे बिहार मे हवाई सेवा कए सुगम बनेबा लेल उत्तर बिहार मे एयरपोर्ट क मांग बहुत दिन स कैल जा रहल अछि। एहन में भाजपा विधायक क इ प्रयास अगर सफल भेल त आगामी विधानसभा चुनाव में उत्तर बिहार मे भाजपा कए एकर लाभ भेट सकैत अछि। ओना राज्य सरकार सेहो एहि लेल केंद्र स कई बेर आग्रह क चुकल अछि। एहन में उम्मीद कैल जा सकैत अछि जे प्रधानमंत्री मुजफफरपुर मे एकर घोषणा क सकैत छथि। ओना इ स्पष्ट नहि अछि जे एयरपोर्ट कोन शहर कए भेटत, मुदा संबंधित मंत्रालय स भेटल संकेत आ दरभंगा क बनल बनायल आधारभूत संरचना कए देखैत इ उम्मीद कैल जा रहल अछि जे प्रधानमंत्री बिहारक सबस पैघ एयरपोर्ट कए सेवा विमान लेल उपलब्ध करेबाक घोषणा क सकैत छथि। ज्ञात होए कि 25 जुलाई क सेहो पहिल बेर पटना-दीघा रेल खंड पर रेलवे सेहो अपन पहिल ट्राइल करबाक विचार मे अछि । एहि रेलखंड पर पहिल बेर ट्रेन क परिचालन होएत । एहि हिसाब स बिहार क लेल 25 तारिख खास दिन होएत ।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
ऐतिहासिक महत्व केर जानकारी
स्रोत: रवि जंग कार्की, काठमांडू, नेपाल
संसार केर सर्वोच्च शिखर सागरमाथा जेकर विश्व परिवेश में माउन्ट एवरेस्ट नाम प्रसिद्ध छैक, जाहि पर सर्वप्रथम जे पर्वतारोही दल पहुँचल छल, ताहि दल केँ दरभंगा महाराजाधिराज सर कामेश्वर सिंह प्रायोजित कयने छलाह।
नेपाल केर राणा शासक आ ब्रिटिश भारत काल केर अध्येता रवि जंग कार्की ट्विटर पर ओहि समयक पर्वतारोही दल केर फोटो साझा करैत ई सूचना देने छथि। हुनकर ट्वीट अनुसार –
३ अप्रैल १९३३ केँ #ब्रिटिश_भारत आर आरोहण दल केर अधिकारी लोकनि सगरमाथाक पहिल तस्वीर खिंचलनि जेकरा सँ सगरमाथा पर चढ़बाक रास्ता सम्बन्ध में पता लागल। ई सम्पूर्ण अभियान दरभंगाक महाराजा सर कामेश्वर सिंह द्वारा प्रायोजित कयल गेल छल। प्राप्त तस्वीर सँ पर्वतारोही सर एडमण्ड हिलारी आ तेन्जिङ नोर्गे केँ शिखर पर पहुँचय में मदति भेटल। https://t.co/Rqch0XBjfY
श्री कार्की सँ उपलब्ध तस्वीर बियर्डेड कॉलोनेल केर संकलन सँ प्राप्त भेलनि अछि।


text:
हिन्दी फिल्म गुटरु गुटरगूँ सँ परिचिति पओनिहार युवा निर्देशक प्रतीक शर्मा एहि बेर मैथिली दिस आकर्षित भ’ एक्कहि संग हिन्दी आ मैथिली मे “लोटस ब्लूम्स” नामक फिल्म निर्माण-निर्देशन मे लागि गेल छथि ।
मैथिली आ हिन्दी मे अलग-अलग बनि रहल एहि फिल्म मे बालिका वधू सँ चर्चित अभिनेत्री अस्मिता शर्मा संग प्रभात रघुनन्दन आ मास्टर अथ केन्द्रीय भूमिका मे छथि संगहि वालीवुड अभिनेता अखिलेन्द्र मिश्रा, मैथिलीक सुपरिचित अभिनेता अनिल मिश्र आ बिहार रंगमंचक वरिष्ठ नाम परवेज अख्तर आदिक सशक्त उपस्थिति अछि एहि फिल्म मे मिथिलाक माटि सँ जुड़ल कथावस्तु आ बाल मनोविज्ञान पर केन्द्रित एहि फिल्मक छायांकन सम्प्रति जहानाबाद जिलाक सुदूर देहात मे भ’ रहल अछि ।फिल्मक डी ओ पी मिधुन चन्द्रन एन पी आ रेजिश नारायणन छथि । फिल्मक पटकथा सलाहकार आ संवाद प्रतिष्ठित साहित्यकार डा. उषाकिरण खानक छन्हि । निश्चित रूप सँ ई फिल्मक निर्माण मैथिली सिनेमाक कड़ी मे एकटा महत्वपूर्ण डेग सिद्ध हैत ।


text:
पशुपतिनाथ मन्दिर
पशुपतिनाथ मन्दिर काठमाडौं जिलाअवस्थित ऐतिहासिक धार्मिक, पर्यटकीय महत्वपूर्ण स्थल छी। ई मन्दिर काठमाडौं जिलाक का म पा वार्ड नम्बर ८ म बागमती नदीक किनारम रहल अछि । ई मन्दिर २४० हेक्टर जग्गामा फैलल अछि । पशुपतिनाथक मन्दिर सांस्कृतिक सम्पदा अन्तर्गत युनेस्को विश्व सम्पदा क्षेत्र म नामकन अछि। सन् १९७९म युनेस्को पशुपतिनाथ मन्दिरक विश्व सम्पदा क्षेत्रम सूचीकृत करने छेलाह ।[१] काठमाडौं उपत्यका प्राचीनतम धार्मिकस्थल प्रमाणित होएक आर अति प्राचीन पूजास्थल, मठ मन्दिर आर मूर्तिसभ तथा प्राचीन अभिलेखसभक अवस्थित होएक पशुपतिनाथको मन्दिर क्षेत्र खुला संग्रहालय जेहल लगैत अछि । शैव, शाक्त, वैष्णव, बौद्ध, जैन सौर, गाणपत, नाथ सिख आदि प्रमुख सम्प्रदायका भक्तजनसभक लागि पशुपति क्षेत्र सदैव समान आस्था एवं श्रद्धाको केन्द्र रहल अछि । पशुपति क्षेत्रम विभिन्न सम्प्रदायका विभिन्न स्मारक एवं पुजास्थल अखाडा सहो रहल अछि । [२] पशुपतिनाथक मन्दिर एक जीवन्त सम्पदाक रुपमा रहल अछि । जन्म सं मृत्यु तक संस्कार सम्पन्न होएवाला ई पावन स्थलम वागमती नदी आर महिमा बढेंन् अछि ।
सन्दर्भ सामग्रीसभ[सम्पादन करी]
- ↑ "विश्व सम्पदा सूचीमा प्रस्तावित डेढ दर्जन सम्पदा ओझेल", review publications, अन्तिम पहुँच १ अगस्त २०१३।
- ↑ "श्री पशुपतिनाथ", pashupati area development trust, अन्तिम पहुँच १ अगस्त २०१३।


text:
नवका- पुरनका लेख सर्च करु...
प्रभात खबर के पत्रकारक जरूरत...
दैनिक भास्कर के पटना आओर रांची सं आबय के खबर सं बिहार आओर झारखंडक मीडिया इंडस्ट्री मे हलचल मचि गेल अछि. पटना... रांची के पहिने सं जमल-जमाएल अखबार मे बेचैनी अछि. हिन्दुस्तान... प्रभात खबर... दैनिक जागरण के लागि रहल अछि कि ओकर पत्रकार सभ दैनिक भास्कर मे जा सकैत अछि आओर एक-दोसरा के पत्रकार के तोड़य के सिलसिला चलि सकैत अछि. भीतरका खबर अछि जे एहि सभ पहिनहि सं तैयार रहय लेल प्रभात खबर किछ पत्रकार के राखय जा रहल अछि. जे पत्रकार तत्काल राखल जाएत ओहि मे प्रशिक्षु, उप संपादक, आओर मुख्य उप संपादक शामिल अछि. त देर नहि करु . अगर प्रभात खबर सं पत्रकारिता करय के इच्छुक छी तं अहां ओहि ठाम सम्पर्क करबाक कोशिश करु. हम एहिठाम अहांक सुविधा लेल प्रभात खबर के मुख्य संपादकजीक ईमेल एहि ठाम द रहल छी. ओना एहि बारे मे अखन कोनो विज्ञापन नहि निकलल अछि. मुदा भीतरे –भीतरे राखय के तैयारी चलि रहल अछि. एहि लेल बिहार झारखंड मे रहय वाला पत्रकार भाई सभ के सीधा एकर हेड ऑफिस सं सम्पर्क करनाय नीक रहत.
Mr Harivansh (Chief Editor)
email : harivansh@prabhatkhabar.in
Direct No ::+91.651.3053126(PA to CE)
Head Office :
Prabhat Khabar Neutral Publishing House Ltd,
15-P Kokar Industrial Area,
Kokar, Ranchi – 834001
(Jharkhand, INDIA)
Ph.: +91 651 3053100 / 3053105/3053149/3053150
Fax: +91 651 2544006
email : ranchi@prabhatkhabar.in(Editorial)
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
कलकत्ता/दड़िभंगा. मैथिलीक चर्चित फ़िल्म 'सस्ता जिनगी महग सेनूर'क संटुआ कें केs बिसरत? अपन सहज आ स्वाभाविक अभिनय कला आ संवाद बजबाक अदभुत शैली केर कारण समस्त मैथिल दर्शकक हृदय मे नीक स्थान बनबय बला आ सभक पसिनगर कलाकार छथि रोमी (प्रदीप) 'संटुआ' ठाकुर. मूलत: दरभंगा जिलाक नेहरा कें रहनिहार रोमी ठाकुर प्रारंभिक शिक्षा केर उपरांत मुम्बइ चलि अयला आ अभिनय केर क्षेत्र मे अपन भाग़्य अजमयबाक लेल संघर्ष करय लगलथि. आशा चन्द्रा फ़िल्म इंस्टिच्यूट, मुम्बइ सं एक्टिंगक कोर्स कयने छथि. मुदा किछु व्यक्तिगत कारणवश रोमी जी मुम्बइ छोड़ि देलनि. रोमी जी इंडियन मोशन पिक्चर्स प्रोड्यूसर एशोसियेशन (IMPPA) केर पूर्व सदस्य रहि चुकल छथि.
अभिनय केर क्षेत्र में कैरियरक प्रारंभ केना भेल पूछला पर रोमी जी बतौलनि जे मुरलीधरक निर्देशन में बनय जा रहल फ़िल्म 'सस्ता जिनगी महग सेनूर'क शूटिंग नेहरा गाम मे निर्धारित छल. किछु कलाकारक कमी कें देखैत स्थानीय कलाकार केर जरूरति छलैक. रोमीजीक व्यक्तित्व, भाषा-शैली आदि निर्देशक मुरलीधरजी कें बड्ड पसिंन पड़लनि आ रोमी जी कें दोसर मुख्य अभिनेता संटुआक भूमिका द' देलनि. परिणाम ई भेल जे फ़िल्म केर उपकथानक में चारि चान लाग़ि गेल. फ़िल्म मे अपन नीक अभिनय सं सभ कें प्रभावित केलनि अछि. रोमीजीक दोसर फ़िल्म 'पिया संग प्रीत कोना हम करबै' आयल छल. अहू फ़िल्म मे रोमीजीक भूमिका मोटा-मोटी काबिले तारीफ़ अछि. कराटे में प्रशिक्षित रोमी जी एकटा अप्पन प्रोडक्शन हाउस खोलबाक इच्छुक छथि आ कहलनि जे ओ जल्दिये मां भगवती केर चमत्कार संबंधित एकटा सत्य घटना पर आधारित मैथिली फ़िल्म बनओता. आशा करैत छी जे हम सभ संटुआ कें एकटा आओरो नीक अवतार मे देखब. (Report : भास्कर झा)


text:
नवका- पुरनका लेख सर्च करु...
रिच डैड पुअर डैड- अमीर बनय केर आसान रास्ता
किछ दिन पहिने प्रधानमंत्री के सलाहकार सैम पित्रोदा केर बयान आयल छल जे दुनिया के सर्वश्रेष्ठ दिमाग अमीर लोकक समस्या सुलझाबय मे लागल अछि. एहि सं गरीब सभ पर नीक सं ध्यान नहि देल जा पा रहल अछि.
ई कहनाय शत प्रतिशत सही अछि. एहि के नीक सं समझय के लेल अहां के रॉबर्ट टी. कियोसाकी के लिखल रिच डैड पुअर डैड पढ़य पड़त.
एहि किताब के लेखक के कहनाए छनि जे दुनिया मे जतेक आदमी अछि ओकरा
चारि कटेगरी मे बांटल जा सकैत अछि. E,S, B आओर I.
ई यानी इंप्लॉयी... जे कोनो नहि कोनो तरहे जॉब...नौकरी करय छथिन्हि. चाहे ओ चपरासी होए आ कोनो कंपनी के चेयरमैन. क्लर्क होए आ सीईओ. नौकरी करय वाला कोनो कंपनी आ संस्थान के अपन टाइम दय छथिन्ह तं हुनका वेतन मिलय छनि. जेना-जेना प्रमोशन होए छनि ओना-ओना टेंशन आओर टाइम बढ़ल जाए छनि.
नौकरी मे अहां अपना लेल नहि काज करय छी बल्कि जे कंपनी मे नौकरी करय छी ओकरा लेल काज करय छी. जेहिआ कंपनी के लागत कि अहां हुनका काज लायक नहि छी ओ अहां के लात मारि बाहर करि दैत.
अहां 20-30 साल के नौकरी के बादहुं सड़क पर आबि सकय छी. एहि कटेगरी के लोग खूब स्मार्ट... पढ़ल-लिखय... स्कूल-कॉलेज के टॉपर...दिमाग वाला रहय छथिन्ह.
अगिला कटेगरी अछि एस यानी स्मॉल बिजनेस मैन आ सेल्फ इंप्लायी. एहि कटेगरी के लोक आ तं छोट मोट बिजनेस करय छथिन्ह आ छोट-मोट काज. एहि मे दोकानदार सं लsक अपन काज करय वाला वकील... अकांउटैंट...नर्सिंगहोम चलाबय वाला डॉक्टर...दस-बीस स्टॉफ राखि काज करय वाला लोक शामिल छथिन्ह.
ओना ई तं अपन काज करय छथिन्ह मुदा जखन तक ई खुद अपने काज मे नहि लागय छथिन्ह तखन तक हिनका काज के संतुष्टि नहि मिलय छनि.
डॉक्टर जखन तक खुद नर्सिंग होम मे नहि रहताह हुनका लगबे नहि करतन्हि जे ओ नीक सं चलि रहल छनि. दोकानगार...खुदरा..होलसेल वाला जखन तक खुद नहि रहताह तखन तक हुनका नहि लगैत छनि जे दोकान नीक सं चलि रहल छनि.
एहिने वकील...कंसल्टैंट आओर खुद अपन धंधा करय वाला छोट...मीडियम तबका के लोक के संग होए छनि. हिनका संग एकटा प्रॉब्लम इहो रहय छनि जे ई अपन छोट-मोट कंपनी... दोकान... संस्था सं बेसि दिन दूर नहि रहि सकय छथिन्ह आ नहि बंद राखी सकय छथिन्ह. एहि कारण घर-परिवार के बेसि समय नहि द पाबय छथिन्ह.
हिनका ई डर रहय छनि जे बेसि दिन नहि रहला पर दोकान चौपट भ जाएत आ क्लाइंट दूर भ जाएत. ई कटेगरी जकां ईहो जतेक टाइम दय छथिन्ह ओतेक कमाय छथिन्ह. मुदा टाइम लिमिट रहला के कारण अहां एक सीमा सं बेसि काज नहि करि सकय छी एहि लेल अहांक आमदनी एक सीमा सं बेसि नहि भ सकैत अछि.
एकर बाद आबैत अछि बी... बी यानी बिग बिजनेस मैन. बिग बिजनेसमैन जकरा ओहिठाम कम सं कम 500 लोक काज करैत अछि. जे एकटा सिस्टम बना दय छथिन्ह. जतय कंप्यूटर...प्रोडक्शन...अकाउंट...एचआर जकां डिपार्टमेंट सभ बंटल रहैत अछि. सभ के अलग-अलग हेड रहैत अछि. ओहि सभ के मिला के सेहो किछ हेड...चीफ होएत अछि. जे पूरा कामकाज पर नजर रखैत अछि.
एहि मे मालिक के खुद रहय...देखय के जरूरत नहि पड़य छनि, एहि मे मालिक अपन हेड के एकटा टार्गेट...लक्ष्य द दय छथिन्ह जकरा स्टॉफ सभ के पूरा करय के रहय छनि. अहां के अपन काज... प्रदर्शन करि के देखाबय पड़ैत अछि.
एहि कटेगरी मे मालिक भने 6 मास अपन कंपनी मे नहि रहय छथिन्ह कोनो फर्क नहि पड़य छनि. ओ फोन... ईमेल सं कंपनी के कामकाज के रिपोर्ट अधिकारी सभ सं लैत रहय छथिन्ह. सभ किछ सिस्टम सं चलैत अछि. मालिक के कोनो टेंशन नहि. टेंशन काज करय वाला के रहय छनि.
आब अहां एहि ठाम ई आओर बी मे फर्क देख सकय छी. जतेक पढ़ल-लिखल ई कटेगरी के लोक छथिन्ह ओ बी कटेगरी के लेल काज करैत अछि.
बी कटेगरी के लेल बेसि पढ़ल-लिखल होनाए जरूरी नहि अछि मुदा ई लेल के जरूरी अछि. अंबानी... अडानी...फोर्ड जकां बेसि मालिक सभ बेसि पढ़ल लिखल नहि होए छथिन्ह बस हुनका मे अमीर बनय के जुनून होए छनि. ओ एकटा सिस्टम सं काज करय छथिन्ह.
बी कटेगरी के लोक ई कटेगरी वाला सं काज केना लेल जाए ई जानय छथिन्ह. बी कटेगरी वाला ई जनैत अछि जे ई कटेगरी वाला सं अपन आइडिया के केना अमल मे लायल जाए. केना पाई कमाएल जाए.
आखिरी कटेगरी अछि आई. आई यानी इंवेस्टर... यानी पाई सं पाई कमाय वाला. ई कटेगरी के लोक पाई वाला होए छथिन्ह. जे प्लाट के प्लाट... जमीन...अपार्टमेंट...कंपनी...स्टोर...संस्था खरीद...लोन पर द ओहि सं कमाई करय छथिन्ह. कोनो माल बना ओकरा किराया पर द ओहि सं कमाई करय छथिन्ह. शेयर बाजार मे तगड़ा निवेश करि लाभ वाला स्थिति मे आबि तुरंत बेचि कमाय करय छथिन्ह.
आब अहां ई चारु के देख विचार करिऔ जे अहां कोन कटेगरी मे छी. अगर अहां अमीर बनय चाहय छी तं अहां के रिच डैड पुअर डैड पढ़य पड़त. एहि सं अहां के पाई के बारे मे व्यावहारिक समझ बढ़त. एहि सं अहां के दिमाग...माइंडसेट एकदम सं बदलि जाएत.
एहि किताब के लेखक के पिताजी एकटा सरकारी अधिकारी छथिन्ह. ओ खूब पढ़ल-लिखल छथिन्ह... जिनकर जिनगी सरकारी तनख्वाह पर चलय छनि. ईएमआई...किश्त पर जिनगी आगां बढ़य छनि. लेखक अपन पिता के पुअर डैड मानय छथिन्ह.
हिनकर पुअर पिता पढ़ाई-लिखाई पर बेसि जोर दय छथिन्ह. कहय छथिन्ह नीक सं पढ़बह तं नीक नौकरी मिलतह... आराम सं जिनगी गुजरतह. हर महीना एकटा तय रकम मिलतह.
मुदा लेखक के कहनाए छनि जे हिनकर पुअर पिता ओतेक योग्य होएतहुं सभ दिन पाई के कमी सं जुझैत रहलखिन्ह. पाई के तंगी सं दू चारि होएत रहलाह. कोनो संपति नहि अरैज पएलाह.
सभ दिन दोसरा लेल काज करैत रहलाह. अपना लेल किछ नहि करि पएलाह. ओ सभ दिन ई कटेगरी मे बनल रहलाह.
जखन कि हिनकर दोस्त के रिच डैड सिर्फ क्लास आठ तक पढ़ल छथिन्ह. ओ अपन पुत्र आ लेखक के अमीर बनय के संदेश दय छथिन्ह आओर एहि लेल प्रेरित करय छथिन्ह.
ओ बताबय छथिन्ह जे ईमानदारी सं केना अमीर बनल जा सकैत अछि... बस स्मार्टली काज करय...आगां बढ़य के जरूरत अछि.
रिच डैड कहय छथिन्ह जे पाई नहि रहला पर लोक चोरी-डकैती...बेईमानी...घूसखोरी सं लsक द तरहक गलत काज करैत अछि.
अहां रोज अखबार मे देखैत होएब जे छोटका सं लsक बड़का अफसर तक रिश्वत काज मे केना पकड़ाएत अछि. ओ पाइए लेल न एना करय छथिन्ह.
अहां कोनो गरीब लोक...नौकरी करय वाला के दान करैत...अस्पलात...धर्मशाला बनाबैत...स्कॉलरशिप शुरू करैत...धर्मार्थ काज करैत देखलौं? दू चारि लोक मिलबो करताह तं आंगुर पर गिनय वाला.
मुदा अमीर लोक सभ के देखिऔ ओ हजारों लोक के नौकरी द...काज पर राखि रोजगार तं देबे करय छथिन्ह...हजारों परोपकार के काज सेहो करय छथिन्ह. लोक के आगां बढ़ाबय लेल स्कूल-कॉलेज सेहो खोलय छथिन्ह.
बिल गेट्स...वारेन बफे...अजीम प्रेमजी...नारायणमूर्ति हर साल करोड़ों रुपया भलाई...परोपकारी काज मे लगाबय छथिन्ह. कि ओ दू नंबर के कमाई छै कि. नहि.
अहां के पास पाई रहत तखने न अहां दोसर के मदद करबय...रहबे नहि करत तं कि करबय.
असल मे जकरा पास पाई नहि रहय छै ओ अपना के संतोष देबय लेल एहन-एहन तर्क दय छथिन्ह जे पाई वाला छै तं कोनो न कोनो तरहे गलत काज कएने होएत. सभ आलसी लोक के बहानेबाजी अछि
एहन लोक खुद मौका मिलय पर अहां के ठगय सं नहि चुकता...अहांक हजारों रुपया कर्ज नहि चुकएताह...मुदा पैघ -पैघ बात करताह.
एहि सभ के देखैत रिच डैड पुअर डैज अहां के जरूर पढ़बाक चाही.
ई किताब जखन हमरा हाथ लागल आओर हम पढ़लौं तं हमरा लागल जे ई किताब हम बीस-पचीस साल पहिने किएक नहि पढ़लहुं. अगर हम किछ साल पहिने पढ़ने रहितौं तं हमर ओतेक साल बर्बाद नहि भेल रहैत.
ई किताब एकदम आसान...बोलचाल के भाषा मे लिखल गेल अछि. हिंदी...अंग्रेजी संग 30-40 भाषा मे लिखय गेल अछि. ई दुनिया मे सभ सं बेसि बिकय वाला किताब मे शामिल अछि.
एहि किताब के अहां के सिर्फ खुद नहि पढ़बाक चाही बल्कि बच्चा सभ के सेहो पढ़यबाक चाही जेहि सं कि हुनका सभ मे सेहो रुपया-पैसा के बारे मे...कमाई के बारे मे...अमीर बनय के बारे मे समझ बनय.
असल मे पाई कमैनाय सेहो एकटा कला अछि. एहि के लेल छोट-छोट बात पैघ महत्व राखैत अछि.बस ओहि के लेल अहां के कनि अपन नजरिया बदलय पड़त.
एहि किताब मे बताएल गेल अछि जे बस कमाय के बारे मे अहां अपन सोच...नजरिया बदलिऔं...दोसरा के लेल काज करि अहां कहिओ अमीर नहि बनि पाएब...अपना लेल जखन धरि काज नहि करब...अमीर नहि बनि पाएब.
गाम-घर मे कहल जाएत अछि जे ई तं चौबीसों घंटा पैसा-पैसा करैत रहैत अछि. हमेशा पाइए के बारे मे गप करैत अछि. ककरो पास पाई अछि तं ओ गलत तरीका सं कमौने होएत. पाई दस तरहक बुराई के जड़ि अछि. पाई रहला पर आदमी दस तरहक गलत संगति मे पड़ि जाएत अछि.... बेईमान... कंजूसी करला सं लोक धनी बनैत अछि. संतोष बड़का चीज अछि.
मुदा अहां के ई सोचय पड़त जे बिना पाई के कोनो काज नहि होएत अछि. बच्चा सभ के समझाबय पड़त ते सभ सं पैघ चीज पाई अछि. बटुआ भरल रहला पर सभ सलाम करैत अछि. एहि लेल पाई के बारे मे गप करनाय गलत नहि अछि. एहि के लेल किछ रिस्क सेहो लेबय पड़ि सकैत अछि.
गरीब लोक के कहनाय छनि जे बेसि पाई लोक के गलत काज करय लेल प्रेरित करैत अछि मुदा अमीर लोक के कहनाय छनि जे पाई नहि रहला पर लोक गलत काज करैत अछि.
एहि के लेल अहां सही लोक से संग रहुं... अमीर लोक के संगत मे रहुं... अमीर जे मैगजीन..अखबार पढ़ैत अछि ओ पढ़ुं. अकाउंट...टैक्स सं केना फायदा उठायल जाए ई जानय के कोशिश करु.
नौकरी आओर छोट-मोट धंधा सं उठि बिग बिजनेसमैन...अमीर बनय के दिशा मे बढ़ुं. किएक तं दुनिया मे ई आओर एस कटेगरी के लोक के आबादी 90 प्रतिशत छनि आओर हुनका पास मात्र दुनिया के दस प्रतिशत पाई छनि. जखन कि बी आओर आई कटेगरी वाला के आबादी मात्र दस प्रतिशत अछि आओर हिनका पास दुनिया के धन के...पाई के 90 प्रतिशत हिस्सा छनि. आब अहां खुद विचार करिऔ जे अहां कोन मे रहय चाहय छी.
अगर बी...आई मे आबय चाहय छी तं किताब पढुं आओर अपन कटेगरी बदलय के दिशा मे आगां बढुं.
हमर शुभकामना अहांस संग अछि. अपन विचार सेहो लिखब.
सदस्यता लें टिप्पणियाँ भेजें (Atom)


text:
फिल्म निर्देशन'क क्षेत्र मे एकटा मैथिल युवा निर्देशकक अवतरण भेल अछि जिनकर नाम छैन विकाश झा । विकास झा मूल रूप सँ दरभंगा जिला'क कबिलपुर निवासी विकास फिल्म मेकिंग मे विधिवत प्रशिक्षित भेला'क बाद सर्वप्रथम अपन मातृभाषा मैथिली मे "मुखियाजी" नामक फिल्म सँ अपन सिनेयात्रा'क आरम्भ केलनि अछि आ एकटा नव सोच ल'क' आगन बढ़य चाहैत छथि ।
2009में विकास जी अपन निर्देशन पारीक प्रारम्भ मुम्बई सं करैत सोनी चैनल के लेल टीवी सीरियलक टीम में स्थान पाबैत डुंगरपुर प्रोडकशन हाऊस में शामिल भेला। अहि टीमक अगुआ प्रसिद्ध निर्देशक ललित मराठे छलैथ जेकि 2011 में प्रदर्शित हिन्दी फ़िल्म “शबरी” सं निर्देशकक रुप में चर्चित भेल छलैथ। अहिके बाद विकास जी हिन्दी फ़िल्म “ट्रनिंग 30”क टीममें सहायकक रुप मे प्रकाश झा प्रोडकशन्स में शामिल भेल छलैथ। हिनके सबके संग काज करैत प्राप्त अनुभवक प्रतिफ़ल छल मैथिली फ़िल्म “मुखियाजी”क सफ़ल निर्देशन।


text:
वर्षा
वर्षा वायुमण्डलमे सङ्कलित जलवाष्प अत्याधिक भारी भऽ पृथ्वीकेँ गुरुत्वाकर्षण बलक कारण आकाशसँ पानिक थोपाक रुपमे जमीनमे खसऽवला प्रक्रिया छी। मुदा सब वर्षा जमीनधरि नै पहुचैत अछि, किछ तँ सुख्खा हावा भऽ खसैत काल वाष्पीभूत भऽ जाएत अछि। कोनो कोनो समय तँ सब बर्षा हावाएमे वाष्पीभूत भऽ जाएत अछि। जल चक्रमे वर्षाक मुख्य भूमिका होएत अछि, जहिमे सागरसभक ओस वाफ भऽ वादलमे ठण्डा भऽ जाएत अछि, आ पृथ्वीमे खसि अन्ततोगत्वा नाला खल्टाक माध्यमसँ सागरमे पहुच जाएत अछि आ ई चक्र दोहोराबैत रहैत अछि।
वर्षाक परिमाण नाप्न वर्षामापक प्रयोग कएल जाएत अछि। एकरा एक समथल सतहमे जामा भऽ पानिकेँ गहिराईकेँ आधारमे नापल जाएत अछि। ई नाप सामान्यतया नजदिकेक ०.२५ मिलिमिटर (मिमि) वा ०.०१ इन्चक आधारमे नापाङ्कन कएल जाएत अछि। कहियो काल एकरा लिटर प्रति बर्गमिटरक आधारमे नापल जाएत अछि (१ लि/मि२= १ मिमि)।


text:
-अंग्रेजी साहित्य क स्टूडेंट छी, एक्टिंग मे कोना आबि गेलहु?
-स्कूल-कॉलेज मे थियेटर करैत रही। दिल्ली विश्वविघालय क श्री वेंकटेश्वर कॉलेज स जखन ग्रेजुएशन करि रहल छलहुं तखने थियेटर ग्रुप ज्वाइन केने रही। कॉलेज क ड्रामा सोसाइटी मे शामिल भेल रही आ एक साल प्रेसिडेंट सेहो बनल रही। ओहि दौरान काफी थियेटर केने रही आ एहि स संबंधित वर्कशॉप मे भाग सेहो लेने रही।
-अहांक पैतृक घर कतए भेल, परिवारक आओर कियो एहि फील्ड मे छथि?
-हमर पैतृक घर बिहार क दरभंगा जिला क डरहार नामक गाम भेल। पापा फर्स्ट फ्लाइट कोरियर मे एमडी (नेपाल) छथि। परिवार क कोनो सदस्य एक्टिंग या फिल्म प्रोडक्शन क फील्ड मे नहि छथि।
-एहि मुकाम तक पहुंचबा मे कोनो तरह संघर्ष ?
-कॅरियर मे जतय तक पहुंचलहु अछि, माता-पिता क पर्याप्त सहयोग रहल। कहियो कोनो काज लेल ओ मना नहि केलथि। शुरूआत मे कनि दिक्कत भेल, मुदा आब जखन हमरा टीवी पर देखैत छथि, त सबकए नीक लगैत छैन।
-कौन-कौन सीरियल मे काम केलहु अछि?
-‘धूम मचाआघ् धूम’, ‘जिया जले’, ‘ज्योति’ आ ‘शौर्य आ सुहानी’ मे अभिनय करबाक अवसर भेटल अछि। सीरियल ‘जिया जले’ आ ‘शौर्य आ सुहानी’ मे लीड रोल छल।
-इमैजिन टीवी पर आबि रहल ‘रक्त संबंध’ मे कौन तरह क रोल अछि?
-‘रक्त संबंध’ मे आन्हर लड़की ‘संध्या’ क रोल करि रहल छी। ओ पांच बहिन मे सबस छोट अछि। ओकर विवाह क दिन ओकर पिता खुदकुशी करि लैत छथि आ फेर पांचों बहिन क परिवार सेहो अछि।
-एकटा आन्हर लड़की क रोल करब केतब मुश्किल छल?
-इ रोल करब अपना मे चुनौती छल, मुदा हम एकरा स्वीकार केलहुं। एहि स पहिने सेहो हम मेंटली अनसाउंड क किरदार निभा चुकल छी। ‘संध्या’ कए आंखि मे रोशनी नहि हेबाक कारण स ओकरा लेल हर चीज खूबसूरत छै। ओ अपन दायरा मे सुंदरता कए परिभाषित करैत अछि।
-एहि सीरियल मे आ के के अछि?
-एहि मे हमर अलावा किटी कृष्णमूर्ति, सायंतनी घोष, गुनगुन, भार्गवी चिरमूले, सोनाली निकम, मोहन अगाशे, सचिन श्राफ, ध्रुव भंडारी आदि छथि।
-भविष्य मे कौन तरह क काज करब पसिन करब?
-जतय काज भेटत, नीक काज भेटत, हम जरूर करब।
-की-की शौक अछि अहांक?
-पढ़बाक शौक अछि, फिल्म सेहो खूब देखैत छी। क्लासिक आ ऑटोबायोग्राफी पढ़ब काफी पसिन अछि। अमिताभ घोष क किताब हमरा नीक लगैत अछि। एखन अबरार अल्वी क ‘टेन ईयर वीथ गुरूदत्त’ पढ़ि रहल छी।
-ककरो स रिलेशन?
-हमरा असगर रहब नीक लगैत अछि आ संघर्ष करब सेहो।
फिलहाल हम ककरो संग कोनो ‘रिलेशन’ मे नहि छी।


text:
लेल ४ दिना अनशन: युवा पीढी द्वारा (पृष्ठभूमि आ कार्यक्रम आयोजन: विस्तृत समीक्षा). अनशनकारी कवि एकान्त द्वारा ४ दिनक अनशनक फैसलाक संग मिथिला राज्यक माँग प्रति युवामें चेतना जागृतिक एक महान अवसर भेटल से सोचि जनबरी ९, २०१३ केर 'कन्नारोहट कार्यक्रम'में कार्यक्रमके भव्यतापूर्व आयोजन करबाक निर्णय लेल गेल छल। कवि एकान्तक हृदयमें अनशन प्रति जिम्मेवारी आ कार्यपथ-निर्माण संग योजनाक सुन्दर निष्कर्ष निम्नरूपे कैल गेल छल: "आन्दोलन मे ऐबाक उद्देश्य इहो रहय " मिथिला राज्य लेल संघर्ष आ संघर्ष मे लागल मैथिल आ संगठन के एका "। क्रमशः एका बनय आ से होईत प्रतीत भ रहल अईछ। एहि कार्यक्रम मे जे रहथि मैथिल रहथि। अप्पन पार्टी आ बिचारधारा स उप्पर उठी के एकटा मैथिल मात्र आर किछो नहि। आरंभिक कन्नारोहट आ अप्पन अप्पन क्वाथ के बोकर्लाक उपरांत शुद्ध भय सब मैथिल सभक बिचार रहय जे एहि आन्दोलन के एक भ'य उद्देश्य लेल लाड़ल जाई। प्रवीन भाई के बैजू बाबू सँ सेहो गप्प भेलैन, ओहो आशीर्वाद देलाह आ हुनक समर्थन सेहो भेटल (प्रवीन भाई के वार्तानुरुप आ उपश्थित अमरेन्द्र भाई के कथनानुसार )।
ज्ञात हो की एहि आन्दोलन के एकटा मैथिल बनि लड़बाक निर्णय के सर्प्रथम समर्थन पूज्य धनाकर बाबू आ आदरनीय रत्नेश्वर बाबू केने रहथि आ संस्थाक रूप मे AMP के पूर्णिया ईकाई केने अछि। आन्दोलन मे अनशन के एहि अध्याय के संचालन लेल प्रवीन भाई आ दिवाकर भाई मे नीक बहस आ सार्थक बर्तालाप के परिणाम सुखद रहल जे सब अप्पन अप्पन बेदना के मुखर भ' क' रखलाह आ प्रस्ताब रहल जे: * मिथिला राज्य के निर्माण आ मिथिला मैथिली मैथिल के बिकाश के आधारभूत कारक मानि आन्दोलन के आगाँ बढेबाक आवश्यकता अईछ। * समग्र मिथिला राज्य के माँग के छोड़ी, भारत मे मिथिला राज्य के माँग के लक्ष्य कयल जाई। * आन्दोलन international border के आदर करैत नेपाल स्थित अप्पन मैथिल स्वजन के लेल संबेदना के प्रति सदैब कटिबद्ध रहय, जेना नेपाल स्थित मैथिल छथि। अस्मिताक संघर्ष दुनू दिस चलि रहल अईछ। * आन्दोलन ब्यक्ति स उप्पर उठी कय हो उद्देश्य लेल हो, मैथिल के संगठित आ एकाकार करबाक माद्दा मात्र मुद्दा मे अछि आ ताहि हेतु मुद्दा भेल नायक। समस्त आन्दोलन के स्वाभाबिक प्रतिनिधित्व मिथिला राज्य निर्माण के उद्देश्य हो। * कहब बहुत आवश्यक नहि जे आन्दोलन मे समस्त मैथिल संगठन के समर्थन देबाक लेल आग्रह करबाक बिचार भेल। * उद्देश्य के साधबाक लेल Joint Committee बनेबाक प्रस्ताब भेल। * अनशन के उपरान्त मिथिला राज्य निर्माण लेल एकटा joint memorendum देबाक बिचार भेल, से हो कोना ई बिचार के बिषय रहल। * प्रवीन भाई आन्दोलन के एहि गुटनिरपेक्ष स्वरुप के अधिक स अधिक मैथिल तक पहुँचेबाक सार्थकता पर जोर देलाह। हम एतबे कहब मिथिला आ मैथिली सब मैथिलक के छी, चाहे ओ कतुको होथि, बजैत कोनो भाषा होथि मुदा ह्रदये मैथिल होथि। मिथिला राज्य के निर्माण के एहि महायज्ञ मे अप्पन भूमिका निर्धारण पर बिचार करू, इतिहास के बनबा के प्रक्रिया मे अप्पन योगदान पर बिचार करू। समय आबी गेल जे "मूक दर्शक के भुमिका के तलांजलि दय इतिहास निर्माण मे आबी, अप्पन मैथिली बचाबी, अप्पन मिथिला बनाबी" जय मिथिला !! जय मैथिली !! जय मैथिल !!" (कवि एकान्तक विचार, जनवरी १०, २०१३ फेसबुकपर)। -------------- दिल्ली सऽ वापसी करबाक क्रममें अपन विचार जे सभक समक्ष प्रेषित केने रही जनवरी ११, २०१३ केँ: "आउ दिल्ली यात्रा के समेटी। काल्हि प्रस्थान करबाक अछि, से सभक ध्यानाकर्षण महत्त्वपूर्ण विन्दु तरफ चाहब, कृपया ध्यान दी आ सहयोग हेतु वचन दी। १. कवि एकान्त द्वारा मिथिला राज्यके माँग लेल ४ दिनक अनशन कार्यक्रम। प्रस्तावित तारीख मार्च २२-२५, २०१३। स्थान: जन्तर-मन्तर, दिल्ली। संयोजन भार: दिवाकर बाबु। २. मैथिल युवा द्वारा मिथिला राज्य लेल वृहत धरना-प्रदर्शन कार्यक्रम। स्थान, तिथि उपरोक्त कार्यक्रम के समापन दिन घोषणा कैल जायत। संयोजन भार: सागर मिश्र। उपरोक्त कार्यक्रम १ लेल कवि एकान्तजी अपन जन-सम्पर्क दिल्ली लगायत समस्त मिथिलामें कय रहल छथि। जतेक संघ-संस्था आ सहयोगी मैथिल व्यक्तित्व सभ छथि तिनका सभसँ दिल्लीमें सभ जगह घूमि-घूमि सहयोग सदेह उपस्थिति लेल प्रथम द्वितीय सदाचार-विचार अनुरूप जे स्वेच्छा हो ताहि तरहें याचना कैल जा रहल छैक। सभकेँ अपन माटि-पानि-इतिहास आ पहचान लेल राज्य निर्माण जरुरी कहि सहयोग हेतु अग्रसर होयबाक निवेदन कैल जा रहल छैक। ई पहिल बेर हिम्मत देखौनिहार मिथिलाक युवा वर्ग सँ मैथिलीसेवी कवि थिकाह जिनका प्रति अपार समर्थन बनेबाक जिम्मा हमहुँ लेलहुँ, स्वेच्छा सँ। हम ई नहि देखय लगलहुँ जे एहिमें के-के छथि आ किनका-किनका सँ हमरा पटरी बैसैत अछि आ कि हमर सिद्धान्तके माननिहार छथि। हम केवल यैह देखलहुँ जे हम कि कय सकैत छी, आ कि करबाक अछि, कोना करब। आर ताहि अनुरूप आन्दोलनक प्रासंगिकता ऊपर समस्त मिथिला समाजमें विभिन्न मिडिया द्वारा एहि बात के प्रसार जे उपरोक्त कार्यक्रम जे मिथिलाक अस्मिता जोगेबाक लेल कैल जा रहल अछि ताहिमें सभक शुभकामना आ वाँछित सहयोग देल जाय। अही क्रममें जन-जन तक बात पहुँचय जे आइ धरि मिथिला लेल कि-कि भेल, कतेक सफलता-असफलता, आदि पर उल्लेखणीय चर्चा कराओल जायत आ बेसी सँ बेसी लोक के जोडल जायत। जोडय लेल किनको ५०० टाका के नोट पठाय वा गर्दैनमें गमछी बान्हि बलजोरी राजनीतिक रैला जेकाँ नहि आनल जायत, बल्कि समस्त मिथिला सँ जतेक कलाकार-रंगकर्मी-पेशाकर्मी-जातिय संगठनकर्मी आदि छथि तिनका सभकेँ आह्वान कैल जायत जे एक जोरदार प्रदर्शन लेल दिल्ली आबी आ भारत सरकारकेँ मजबूर करी जे मिथिला राज्य निर्माण लेल सोचैथ आ शीघ्रातिशीघ्र सम्बोधन करैथ। खाली भाषणमें बिहार राज्य द्वारा मिथिलाक विकासक बात बहुत भेल, मुदा असलियत एतबी जे दलाल-ठीकेदार-हाकिम-होशियार लेल छूद्र-लूट-खसोट के ललीपप आ आम जनतामें जातिवादिताके झगडाके अलावा मिथिलाके दोसर किछु नहि देल गेल एखन धरि। सुशासनके सरकार सेहो बस गपहि टा देलक, जमिनी सुधार बस खोखला प्रमाणित भेल। एकर सभक लेखा-जोखा कैल जाय आ केन्द्रके विशेष पर्यवेक्छक मिथिलाक जमिनी यात्रा करय आ उपेक्छा के हर संभव वैकल्पिक समाधान ताकय। मिथिलासँ आयल सांसद-विधायक सभकेँ ई सोचय पडत जे आखिर विकासक कोन गति मिथिला लेल चलल, राज्य वा केन्द्र सरकार के द्वारा। विकास लेल सेहो राज्यक निर्माण वांछणीय अछि। पहिल कार्यक्रमके सफलतापूर्वक पूरा भेला उपरान्त बस दोसर महत्त्वपूर्ण कदम यैह जे मैथिल युवा द्वारा धरना आ प्रदर्शन के संपूर्ण भार लैत आन्दोलन के ताबत निरन्तरता देल जाय जाबत मिथिला राज्य ससम्मानपूर्वक बनि नहि जायत। हरि: हर:!" -----------
यैह आन्दोलनक पृष्ठभूमें छल निम्न सोच: "मिथिलाक माँग केकरा लेल अवाञ्छित? हालहि २८ दिसम्बर, २०१२ ई. विराटनगर में आयोजित विद्यापति स्मृति पर्व समारोह २०६९ में आयल छलाह विशिष्ट अतिथि भू.पू. अररिया साँसद मा. सुखदेव पासवानजी, ओ दिल्ली रहैथ वा कतहु, लेकिन हर वर्ष एहि समारोह में अपन गरिमामय उपस्थिति सँ आम जनमानस के ओ दाकियानूस धारणा के झूठलाबैत छथि जे मैथिली आ मिथिला बस किछु उच्च जातिके माँग मात्र थीक। हमरा लिखैत हर्ष भऽ रहल अछि जे सम्माननीय अतिथि ओहि मंच सँ घोषणा कयलाह - बहुत जोर दैत बजलाह जे हम आइ यैह मंच सऽ घोषणा करैत छी जे बिहारके १८ जिला मिलाय मिथिला राज्य बनय। ओ किछु जिला के नाम तक लेलाह आ ताहिमें शामिल छल कटिहार, किशनगंज, अररिया, पुर्णिया, मधेपुरा, सहरसा, खगडिया, समस्तीपुर.... आदि। छद्म बुद्धिके पत्रकार आ बिना पेंदी के लोटा समान कतेको चुटपुट नेता एहि आह्लाद के शायद नहि बुझि सकत, लेकिन हमरा गर्व अछि सुखदेव पासवान जी पर, गर्व अछि मेहताजी (फारबिसगंज पूर्व विधायक) पर आ गर्व अछि हर ओ गूढ रहस्य बुझनिहार बुजुर्ग अनुभवी पत्रकार आ नेतापर जे मिथिलाक सम्मान लेल हर समय तैयार रहैत छथि आ हर सतह पर आवाज उठबैत छथि। तहिना नेपाल सरकार के उप-प्रधान तथा गृहमंत्री आ उपरोक्त समारोहके प्रमुख अतिथि मिथिलाक गरिमाके प्राचिनतम् कहैत संवैधानिक सम्मान हेतु वचन देलाह आ बजलाह जे बिना मिथिलाक सम्मान देने नेपाल देशके सम्मान नहि भेटतैक। ओ खूलिके बजलाह जे मधेस एक बनेनाय बहुत कारण सँ संभव नहि छैक तऽ बारा सऽ पूब झापा धरि एक राज्य बनाउ जेकर नाम मिथिला मधेस राखू, हमरा एतराज नहि अछि। ई दू घोषणा उपरोक्त मंच सँ साधारण नहि छलैक। लोक आइ-काल्हि १७ नव नाम के पाछू जमानी-दीवानी गबैत अछि, मुदा गहिराई में जाय सोचैत नहि अछि जे केवल नामकरण कैला सऽ सीमाँचल-धर्मांचल-बूरिराजान्चल-पूर्वान्चल कयला सऽ मिथिलाक गरिमा ऊपर ग्रहण नहि लगा सकैत अछि। मिथिलाक जे महासागर भूगोल, इतिहास, भाषा, साहित्य, संस्कृति, पहचान आ हरेक सन्दर्भ जे एक राज्य हेतु गणतंत्रमें पूरा करैत अछि से स्वत: प्रमाण बनि पहाड समान ठाड्ह होइछ आ भूकयवाला अदूरदर्शी लोक के सीना तानिके कहैछ जे मिथिला के सम्मान बिना तोहर कोनो मान नहि। तदापि मिथिला अवाञ्छित अछि आ एहि सत्य सँ हम सभ पाछू नहि हँटि सकैत छी। प्रश्न उठल जे अवाञ्छित अछि... तऽ केकरा लेल? आउ मंथन करी! १. जनसाधारण जनमानस: जे आइ धरि बोनि - मजदूरी करैत रोजी कमेलक, ओकरा लेल धैन सन! ओकरा तऽ लालटेन धरा दियौक आ ईशारा कय दियौक... बुझि गेलहक न... यैह छाप थिकैक। केओ दोसर दिस सऽ आयत आ गाँधीजी छाप मैन्जनके हाथमें दैत कहत जे बस एहि बेर प्रभाकर बाबु के पार लगा देबैन, छह महीना के जोगार बखारी सऽ उठा लेब। मैन्जन तैयार तऽ सभ तैयार। ओकरा लग राज्य के कि माने छैक आ कि पहचान के महत्त्व ताहि सभ सऽ सरोकार कि? तखन प्रयासो किछु नहि भेलैक अछि केकरो द्वारा जे राज्य किऐक आ तेकर सार्थक प्रभाव कोना से मानय पडत। १३३-१३४ बेर यात्रा प्रवीण केलक लेकिन ध्यान सभ दिन ओहि बकथोंथी करयवाला टा पर रहलैक। आबो यदि नजैर खुलल छैक तऽ आगू जाय किछु करय, बस! बुझबय ओहि मिथिलाक गणकेँ जे विदेह राजा जे सम्पन्नता, ऐश्वर्य, रिद्धि आ सिद्धिके संग समस्त मिथिला भूमिके शुद्ध-शिक्त रखलाह जे केरो के पात पर देवता के इहा-गच्छ - इहि-अतिष्ठ कहलापर दौडल आबय पडैत छन्हि से फेरो होयत आ अहीं सभक प्रत्यक्छ सहभागिता सँ पूर्ण समावेशी आ प्रदेश-विकास सरकार बनत जे बस मिथिले लेल सोचत। आइ धरि जे ६० वरख अहिना बहलाबैत-फुसियाबैत बिता देलक स्वतंत्र भारतमें से मिथिला बनेनहिये कल्याणक मार्ग प्रशस्त होयत। जे शिक्छा हिन्दी आ अंग्रेजीमें देबाक चलते सभक धियापुता पढाइ करबा सऽ वञ्चित रहि जाइत अछि से मातृभाषा मैथिलीमें पढेलापर सभ आराम सऽ साक्छर बनत। मजदूरी करबाक लेल दिल्ली-मुंबई नहि जाय अपन राज्यमें रोजगार भेटत। अपन खेत के पटाबय लेल उधारके दमकल नहि अलग-अलग नदी सँ चिरल अपनहि नहर होयत। पानिक कमी थोरेक न अछि, बस बेईमान व्यवस्थापन आ जाहि नामपर बिहारी नेता लूट-खसोट मचबैत अछि तेकरा नियंत्रण करबा सऽ काज होयत। आ मनमें शंका जे ब्राह्मण बडका जातिक लोक सभ ऊपर बैसि लूटत तेकर प्रतिकार बहुल्यजन कोना करैत छैक से आब ककरो सऽ छूपल नहि अछि। अत: अपन राज्य अपनहि अधिकारवाली सूत्रपर सभके जुडैत काज करबा लेल मिथिला राज्य निर्माण करू। २. मैथिली बिसरल लोक: अफसोस जे मैथिली ऊपर ततेक रास डांग मारल गेलैक, अपनो आ सहजहि बहरियो द्वारा जे रोजीके भाषा पूर्णरूपेण मैथिली नहि बनि सकल आ स्वत: लोक मैथिली बिसरय लागल। आब जे मैथिली बिसरि गेलाह तिनका लेल मिथिला राज्य के प्रासंगिकता पुन: एक उच्च बुझनुक तवका मात्र लेल बाँचल, बाकी सभ जहिना-तहिनामें खुश छथि। कोनो आत्मसम्मानके भूख नहि, जखन मैथिली बिसरा गेल, दोसर भाषा अपना लेलहुँ तऽ आब मिथिला हो, बज्जिकाँचल हो, अंग प्रदेश हो, सीमांचल हो, कोसी प्रदेश हो, झारखंड हो, दियारा प्रदेश हो या जे भी हो - सभ सऽ उत्तम बिहारहि में रहब। खूब जाति-जाति भोकरब आ कहियो लालटेन जरायब तऽ कहियो तीरे मारब, कमल तऽ फूलाइ सऽ रहल आ हाथ तऽ कहिया नऽ कटि गेल जे मिल बन्द भेने पार। अहू दिस ध्यान कि देबय पडतैक जे मैथिली भाषा हो या मैथिली के भाषिका, सभके मिथिलाक पूर्ण भाषा मानि बस ऐतिहासिक पहचान प्रति सम्मान लेल जोडय के काज करैत मिथिला निर्माण लेल एकजूट करय पडतैक। संगठन एक बेर तऽ नेताजीके डायरीमें बनैत छैक लेकिन पुन: संगठनात्मक कार्य कि करी, प्रगति कि भेल, कतेक दिन प्रखंड पर धरना भेल, कतेक गरीब के राशन उपलब्ध करबाओल गेल, कतेक विकासक काजके लेखा-जोखा लेल गेल.... सभ नदारद! आ जे स्थापित राष्ट्रीय पार्टी सभ छैक तेकरा तऽ कोन योजना अन्तर्गत कतेक पाइ निर्गत भेल आ लूटय लेल के सभ छें ताहि सऽ फूर्सते नहि, भाँडमें गेल मिथिला या बिहार या भारत या पहचान या आत्मसम्मान! ३. बिहार सरकार के कर्मचारी: मलफाइ उडबय लेल मोट तनख्वाह भेटिते यऽ आ हमरा कोन लेना-देना है ई आन्दोलन-फान्दोलन से! होत तब अच्छा है, ना होत तबो अच्छे है। एहि वर्गके जोडबाक लेल आर्थिक भार दैत आन्दोलन करय के आवश्यकता, जाबत ई वर्ग चाप महसूस नहि करतैक तऽ आन्दोलन नहि सफल होयत आ सभ दिन खाली आली-हौसे चलैत रहत। ओना कोनो कार्य लेल बुद्धिजीवी प्रकोष्ठके निर्देशन जरुरी! ४. कलेजिया विद्यार्थी: 'यार! हमरे सेन्टर पर तऽ खूब चोरी हुवा, तोरा सेन्टरपर केना हुवा?' यैह अर-दर बहस चलैत छैक कारण नागेन्दर बाबु के समय सऽ जे रोग लगायल गेल चोरी सेन्टर के तेकर दुष्परिणाम आइ धरि भोगि रहल अछि विद्यार्थी वर्ग। आदर्शता गायब छैक। धोइधफूल्ला मास्टर सब पढेतैक कि कपार बस गप लडबैत छैक, नोट लिखबैत छेक, खूब घोंकबैत छैक, पास करबैत छैक। ओ विद्यार्थी भला कि बुझय गेलैक आत्मसम्मान-संस्कृति-पहचान? तऽ झंडा धराय कार्यकर्ता एकरहि सभके बनाबय पडतैक। स्वत: धीरे-धीरे जानकारी बढैत जेतैक। काजो प्रबलताके संग आगू बढतैक। ५. मैथिलानी: 'चुल्हा फूकय सऽ फुर्सत भेटय बौआ तऽ अहाँके आन्दोलनमें आबी?....' 'धू जाउ! हुनका एहि सभ सऽ घृणा छन्हि।......' 'अहाँ सभ हमरा सभके पूछबो करैत छी?....' ईत्यादि! बस बाजिके खानापुर्ति! बाकी किछु नहि। केओ लाजे परेती तऽ केओ कुनु बहन्ने! संगठन विशुद्ध हिनकहि सभके हो आ किछु काज लेल संपूर्ण जिम्मेवारी हिनकहि सभके देल जाय तऽ सुधारक गुंजाईश छैक। बाकी हम अनुभवहीन छी एहि मामले! अपने घरवाली नहि टेरती तऽ दोसर के के पूछैत अछि। ;) एहिमें बहुत रास विन्दुपर सोचब हमरा लेल समयाभावमें नहि भऽ पायल, यदि संभव हो तऽ किछु महत्त्वपूर्ण विन्दु जरुर जोडी! हरि: हर:!" तदोपरान्त जेना सामान्यतया मैथिल द्वारा घोषित हरेक कार्यक्रममें होइत छैक जे गूट-निरपेक्ष मानितो खूब गूटबाजी आ वैमनस्यता पसारबाक नांगट खेल, किछु तहिना सकारात्मक सोच संग नियोजित एहि कार्यक्रममें भेलैक आ संवादविहीनताक कारण, एक-दोसराक पीठ पाछू कूचेष्टापूर्ण निन्दाक खेल सँ सशक्त आन्दोलनके जगह निरीह आ कामचलाउ आन्दोलन सेहो कठोर प्रतिबद्धता आ सात्त्विकताक संग २२-२५ मार्च, २०१३ केर ४ दिना अनशन अपार सफलतापूर्वक इतिहास रचैत पूरा भेल। मिथिला निर्माण में एहि आन्दोलनक भूमिका युवावर्गमें मिथिला-राज्यक माँग प्रति सचेतना जाग्रत केलक। उतार-चढाव सेहो भेल कारण हमर बात सऽ केकरो टीस आ केकरो बात-व्यवहार सऽ हमरा टीस उठब मैथिलक पुरान पहचान थीक। लेकिन जे मूल उद्देश्य छलैक से पूरा भेलैक। एक कवि सऽ अनशनकारी तीन मिथिलाक धरतीपुत्र बनि गेलाह - नमन कौशल कुमार व मनोज झा केँ जे स्वस्फुर्त आ बिना केकरो कोनो उकसाहटक एहि पवित्र आन्दोलनकेँ चारि चाँद लगा देलाह। कवि एकान्तकेँ मना केला के बावजूदो अनशनक प्रारूपपर असगर ठाड्ह राखब आ बहुत अन्तिम क्षणमें ई स्पष्ट करब जे समन्वय समिति या कार्यक्रम आयोजन हेतु एक संयुक्त कार्यदल नहि बनल, कोष निर्माण नहि भेल, के सब औता तय नहि भेल, ज्ञापन पत्र कोना बनत, कि बनत... किछु स्पष्ट नहि भेल... मिडिया सहयोग, भारत सरकारसँ वार्ता करबाक लेल प्रतिनिधि मंडल.... सभ बात लेल कोनो पूर्व योजना नहि तैयार भेल.... एतेक तक कि मंच केना बनत, साउण्ड सिस्टम, उपस्थिति पुस्तिका.... कोनो पूर्वाधार के किछुओ इन्तजाम नहि भेल... ई समस्त बात मानू जे अपने आप में कतेक भयंकर डरावनापूर्ण आ लज्जास्पद छैक... तखन दोष केकरो नहि बस अनुभवहीनता मात्र हावी बनल। अनुभवहीनता तऽ सोझाँ देखायवाला वस्तु थीक, मूल में कारक किछु आर रहल जे कोनो सार्वजनिक स्थलपर रखला सऽ हमरा सभक नुकसान अछि, बस ई बुझू जे मैथिलक आपसी मेलमें व्यक्तिगत स्वार्थक भयानक मारि अछि आ दुष्परिणाम जे गूटबाजी नहि छूटि रहल अछि। लेकिन अपन थोर-बहुत अनुभव सँ कहयमें संकोच नहि भऽ रहल अछि जे 'महादेव सर्वोपरि छथि' आ कोनो हृदय सँ विचारल कार्य पूरा करबाक लेल आइ धरि ओ स्वयं ठाड्ह होइत रहलाह छथि, ठीक तहिना कवि एकान्त पूर्व-संध्यापर विचारल योजना तहत बस माँ काली के शरणापन्न होइत अनशन स्थलपर विदा भेलाह आ बाकी अपनहि महादेव त्रिशूल नचबैत सभ कार्य अपराह्न होइत-होइत डोरिया देलखिन। दुनियामें ढिंढोरा पीटनिहार भले किछु बाजि एहि आन्दोलनक मर्मके तुच्छता आ छूद्र नाम लेल झाइल बजबैथ, मुदा काजक रहल केवल बाबा बैद्यनाथक कृपा! :) बस शरणागत भक्त लेल ओ स्वयं सेहो साक्षात् माँ पार्वती (काली) केर कृपा संग ४ दिनक अनशन मानू ४० मिनटमें तय कय देलनि। एक सऽ एक विचार कयलनि, क्रान्तिक बिगूल बाजल, नवपथ सोझाँ आयल आ आब जल्दिये निरंतरताक क्रम बनत। मिथिलाक धरतीपर - भारतक राजधानीमें - दुनू जगह तऽ कम से कम मैथिल प्रण कय लेलाह जे अपन सुसुप्त शक्तिकेँ जगायब। उपरोक्त अनशन मानू जे जाम्बवन्तजी समान हरेक सुच्चा मैथिलमें हनुमानजीक शक्तिके आभान करौलक। आब जल्दिये नव-नव घोषणा सँ पुरान संस्थाक संग नवयुवा डेग बढबैत चलताह से हमरा विश्वास अछि।


text:
दिग्विजय सिंह के बाद चिदम्बरम के विवादास्पद बयान सं आखिर कि संकेत मिलैत अछि ? दिग्विजय सिंह आओर चिदम्बरम दूनु कांग्रेस आओर केंद्र मे नीक हैसियत राखय छथिन्ह. पार्टी...सरकार मे दूनु के नीक स्थिति छनि. फेर एहन कोन बात अछि जे दूनु एहन बचकाना बयान द रहल छथिन्ह. एहि बयान के पाछां किछ-नहि-किछ त जरूर छिपल अछि?
अपन बयान सं लोक के उकसाबय के कोनो खास मकसद त जरूर अछि. कि ई सरकार अपन वोट बैंक के बचाबय के लेल करि रहल अछि आ फेर कोनो खास समुदाय के अपना तरफ करय लेल. किएक त विकिलिक्स के खुलासा मे सेहो कहल गेल अछि जे मुम्बई हमला के बाद कांग्रेस ओकर सांप्रदायिक रंग द राजनीतिक फायदा उठाबय के कोशिश करलक.
त कि कांग्रेस एक तीर सं कई वार करय चाहैत अछि? दिग्विजय सिंह के बयान सं जतय एक खास समुदाय के अपना तरफ लाबय के कोशिश कएल गेल ओतय आरएसएस आओर बीजेपी के दामन दागदार करय के कोशिश सेहो भेल. एहि सभ के संग सभ सं पैघ कोशिश विपक्ष के तरफ सं चलि रहल जेपीसी के मांग सं लोक के ध्यान हटाबय के रहल.
जखन दिग्विजय के बयान पर काफी हो हल्ला भेल... जेपीसी आओर भ्रष्टाचार के खिलाफ जंग वाला मामला किछ कमजोर भेल....फेर चिदम्बरम जी अपन बयान द ओकरा एकदम सं हाशिया पर डालय के प्रयास करलखिन्ह. लोक सभ किछ छोड़ि क एहि दूनु मामला पर चर्चा करि रहल छथिन्ह. सभ पेपर... सभ चैनल मे इहे मामला छायल अछि.
अहां कहि सकय छी सरकार....आओर कांग्रेस काफी हद तक अपन मकसद मे कामयाब रहल अछि. कॉमनवेल्थ गेम्स... आदर्श सोसायटी घोटाला... मंहगाई... टूजी स्पेक्ट्रम घोटाला सभ सरकार के लेल गला के हड्डी बनल अछि. मुदा दिग्विजय आओर चिदम्बरम के बयान के बाद लोक के ध्यान ओहि सं हटि क एहि पर फंसि गेलन्हि. संसद के मौजूदा सत्र सेहो खत्म भ गेल अछि. अगिला सत्र तक सरकार निश्चिंत.
पहिने विवादास्पद बयान द फेर ओहि सं आ त मुकरि जाउ आ फेर ओकरा वापस ल लिअ...मामला खत्म. आओर अहां के जे अहम मुद्दा सं लोक के ध्यान हटाबय के मकसद छल सेहो पूरा. कांग्रेस आब एहने राजनीति करि रहल अछि. कि जनता ओतेक बुड़बक अछि जे सरकार के चाल नहि समझि रहल अछि. आ फेर नेता सभ अपना के बेसि चालाक समझय छथिन्ह?


text:
नवका- पुरनका लेख सर्च करु...
एना मे केना बनत मिथिला राज्य ?
एहि संगोष्टी मे मिथिला राज्य निर्माण सेना के एकटा वेबसाइट www.mrns.in के लोकार्पण सेहो भेल. एहि मे बीजेपी के मुख्यपत्र के सहायक संपादक संदीप सिन्हा जी जी-जान सं जुटल छथिन्ह.
संजीव जी मिथिला राज्य के लेल संघर्षरत सभ गुट के एकठाम लाबय मे लागल छथिन्ह. हुनका कामयाबी सेहो मिल रहल छनि.
वेबसाइट के लोकार्पण से पहिने संजीव जी मिथिला राज्य के मांग पर किछ लिख क देबय लेल कहने छलाह. अगर अलग मिथिला राज्य बनैत अछि तं बड़ खुशी होएत...मुदा सवाल उठैत अछि कि एहिना बनत मिथिला राज्य?
हम हनुका वेबसाइट के लेल जे अपन विचार
लिख कs देने छलहुं ओ अहां के सामने एहिठाम राखि रहल छी.
मिथिला राज्य निर्माण के लेल आंदोलन सं जुड़ल लोक के कहनाए छनि जे मिथिला के संग भेदभाव भ रहल अछि.
सात करोड़ मैथिली बाजय वाला इलाका होए के बादहुं मिथिला के अलग राज्य नहि बनाएल गेल अछि जखन कि संविधान तक मे जनसंख्या के आधार पर राज्य बनाबए के बात कहल गेल अछि.
लोकसभ के इहो कहनाए छनि जे केंद्र आओर बिहार सरकारक रवैया के कारण मिथिलाक प्राचीन गौरवशाली संस्कृति के खत्म होए के संकट पैदा भ गेल अछि. बिना अलग राज्य बनने मिथिलाक विकास नञि होएत.
मुदा सवाल अछि जे मिथिला राज्य बनत की? किएक बनय मिथिला राज्य? कि राज्य बनला पर मिथिला सेहो झारखंड जकां अराजकता के हाल मे नञि पहुंचि जाएत?
कि मिथिला मे कोनो एहन नेता…लीडर अछि जिनका पूरा इलाका मे मान्यता छनि? कि कोनो एहन नेता छथिन्ह जिनका एक इशारा पर पूरा मिथिला उठि ठाड़ भ जाए?
हमरा नजर में अखन धरि तं कोनो सर्वमान्य नेता नञि देखा रहल छथिन्ह.
कि कोनो एहन नेता छथिन्ह जे सच मे मिथिला के विकास के रास्ता पर ल जाए मे सक्षम छथिन्ह? कि राज ठाकरे जैसन कोनो लीडर अछि जे मैथिली-मिथिला के लेल सरकार के चुनौती द सकय?
अहां खुद सोचिऔ…पूरा मिथिला मे कोनो ऑफिस…दोकान…स्टेशन…बस स्टैंड मे मैथिली मे लिखल किछ दिखाएत अछि अहां के? कि अहां के पूरा इलाका मे कतहुं… कोनो पोस्टर- बैनर मैथिली मे लिखल मिलैत अछि.
कि मिथिला मे बच्चा के प्राइमरी स्कूल मे मैथिली पढ़य लेल मिलैत अछि? कि कोनो स्कूल-कॉलेज मे मैथिली अनिवार्य अछि? मन अछि तं पढूं नहि तं कोनो बात नञि.
आखिर बच्चा सभ मैथिली पढ़बो किएक करताह…ई रोजगार सं तं जुड़ल नञि अछि. पढ़ि क कोन फायदा… जखन रोजगार- नौकरी नञि मिलत.
मैथिली मे कइटा पेपर…चैनल निकलैत अछि? आंगुर पर गिनय लायक अखबार-पत्रिका अछि आओर चललौं अहां अलग राज्य बनाबए. सोचिऔ.
मैथिली मे लsद क एकटा सौभाग्य मिथिला चैनल छल सेहो बिक गेल.
दरभंगा से मिथिला आवाज अखबार निकलि रहल अछि. धन्य सीएम झा जी जे एहि अखबार के निकलालखिन्ह. मुदा कतेक दिन चलत तकर ठेकान नञि.
ईश्वर सं तं इहे प्रार्थना जे कम सं कम ई अखबार चलय नञि तं फेर कोनो दोसर आदमी मैथिली मे अखबार निकालय के हिम्मत नञि करताह.
मुदा अखन धरि जेना ई अखबार चलि रहल अछि ओहि सं ई आम लोक मे पकड़ बनाबय में विफल रहल अछि. पाठक जे चाहय छथिन्ह ओ ई अखबार देबय मे कामयाब नञि भ पाबि रहल अछि.
मिथिला मे लोक सभ मैथिली के जगह हिंदी अखबार खरीद पढ़य छथिन्ह. एकर एक कारण हमरा जकां लोक के मैथिली पढ़य-लिखय नञि अनाए सेहो अछि.
जखन मैथिली मे पढ़ाई नहि होएत तखन पढ़य आएत केना… आओर अखबार खरीद पाई बरबाद किएक करब. एहन मे मैथिली मे केना कोनो अखबार-पत्रिका निकलत.
सिर्फ संविधानक भाषा आ परीक्षा मे शामिल होए सं कोन फायदा मिलत जखन अहां के मैथिली पढ़य-लिखय नञि आएत.
दोसर ठाम के तं बात छोड़ु दरभंगा-मधुबनी के दस किताबक दोकान मे खोजला पर अहांक किस्मत नीक होएक तं कोनो एकटा पर मैथिली मे किताब मिल जाएत. आब तं दरभंगा मे हरिमोहन झा जीक किताब हिंदी मे मिल जाएत मुदा मैथिली लेल पसीना बहाबय पड़त.
मिथिला…मैथिली सं जुड़ल आंदोलन चलाबय वाला लोक सभ पर जाति-भाईभतीजावाद सं जुड़ल आरोप सेहो लगैत अछि. एहि सं बचबाक चाही. सभ के संग लेने बिना काज नञि चलत.
दोसर बात ई जे अलग राज्य बनत तं किनका मुख्यमंत्री बनैबन्हि. कीर्ति झा आजाद… शकील अहमद… हुकुमदेव नारायण यादव… अली अशरफ फातमी जैसन नेता के…जे अखन धरि इलाका के विकास लेल किछ नहि करि सकलाह.
अखन के नेता तं अपन छोट लोक सभा क्षेत्र के विकास करय मे सक्षम नहि छथिन्ह राज्य के मुख्यमंत्री बनताह सं लोटिया डूबैबे करताह नञि.
अखन मिथिलाक कोनो एहन नेता नञि छथिन्ह जे नरेन्द्र मोदी…रमन कुमार…शिवराज सिंह जैसन इलाका के विकास करय लायक होएताह.
कि कोनो एहन नेता छथिन्ह जे सभ कंपनी के प्रचार…सभ सरकारी पोस्टर-बैनर… गाइडलाइन…सूचना मैथिली मे करबाबय के हिम्मत राखय छथिन्ह. खुद मिथिलाभाषी लोक मे आम राय नञि अछि.
अखन मिथिलाक जतेक एमपी…एमएलए छथिन्ह ओहि मे सं कोनो विकास पुरुष लायक नहि छथिन्ह.
कि अहां के लगैत अछि जे मिथिला मे कोनो एकटा एहन नेता छथिन्ह जे विकास पुरुष बनि सकय छथिन्ह आ हुनका मे ओ सामर्थ्य छनि? एना मे केना बनत मिथिला राज्य?
4 टिप्पणियां:
Hitendra ji hum ahan s sahmat chhi. sab sa pahne hamra sab ke maithili bajy parat. hamar mithilaanchal ke neta sab ke mathili me baje partain.manch se mathili me bhasan kary parat. ja dhari mathili bhasa ke vikash nay hoyat. ta dhari mithila rajya ke mang bamani achhi.जवाब देंहटाएं
bahut nik lagal aahak e katu satya ek bat pata karbak chal je Sobhagya Mithila TV band bh gel Ki?जवाब देंहटाएं
Bahut nik lagal ahhak e katu satya or ek bat kahu ki Sobhagya Mithila TV band Bh Gel Ki?जवाब देंहटाएं
Bahut nik lagal e katu satyaजवाब देंहटाएं


text:
नवका- पुरनका लेख सर्च करु...
सभ सं कम मार्जिन के जीत केवटी मे
बिहार विधानसभा चुनाव मे जेडीयू-बीजेपी गठबंधन के भारी सफलता हाथ लागल अछि. नीतीश कुमार जी शुक्रदिन 26 तारीख के दिन मे ढाई बजे फेर सं पटना के गांधी मैदान मे मुख्यमंत्री पद के शपथ लेताह.
अखन धरि जतेक रिजल्ट आएल अछि ओहि के अगर देखल जाए त सभ सं कम मार्जिन के जीत हमर अपन विधानसभा क्षेत्र केवटी सं आएल अछि. अपन गाम होबय के कारण केवटी पर विशेष नजर छल.
केवटी सं बीजेपी के मौजूदा विधायक अशोक कुमार यादव जी फेर सं एमएलए बनि गेलाह. अशोक जी बीजेपी सांसद हुकुमदेव नारायण यादव जीक सुपुत्र छथिन्ह. मुदा एहि बेर कहि सकय छी बड़ मुश्किल सं जीतलाह.
ओ केवटी सं आरजेडी के फराज फातमी के मात्र 29 वोट सं हरैलखिन्ह. फराज फातमी दरभंगा के पूर्व सांसद आओर पूर्व केंद्रीय मंत्री मो अली अशरफ फातमी जीक सुपुत्र छथिन्ह. फातमी जीक भाग्य संग नहि देलखिन्ह.
फातमी जीक के कांग्रेस आओर दोसर मुस्लिम उम्मीदवार के कारण हार के मुंह देखय पड़लन्हि. कांग्रेस हुनका लेल वोटकटवा के भूमिका निभैलक. इलाका मे अल्पसंख्यक वर्ग के वोट के बंटनाए आरजेडी के लेल नुकसानदायक रहल.
केवटी मे बीजेपी के 45791 वोट मिलल जखन कि आरजेडी के एहिठाम 45762 वोट मिलल. यानी बीजेपी के सिर्फ 29 वोट सं जीत. फातमी जीक अलावा केवटी सं सात टा आओर मुस्लिम उम्मीदवार ठाड़ छलाह. जकर नुकसान हुनका उठाबय पड़लन्हि.
जे होए जे जीतल ओहे सिकन्दर. कांटा के एहि टक्कर मे अशोक यादव जी भने निकलि गेलाह... मुदा इलाका के लोक मे हिनका प्रति गुस्सा कम नहि छनि. हिनका एहि बेर लोक के उम्मीद पर खरा उतरय पड़तन्हि.
लोक के शिकायत रहय छनि जे अशोक यादव जी क्षेत्र के विकास के लेल काज नहि करय छथिन्ह. लोक के लेल उपलब्ध नहि रहय छथिन्ह. नीतीश जीक हवा मे जीत गेलाह. आब हिनका पर बेसि जिम्मेदारी आबि गेलन्हि. लोक के काज कsक देखाबय पड़तन्हि.
सदस्यता लें टिप्पणियाँ भेजें (Atom)


text:
मार्च
मार्च / m ɑːr tʃ / जुलियन आ ग्रेगोरियन क्यालेन्डर वर्षक तेसर महिना छी । ई वर्षक सात महिनामेसँ एक छी जेकर आकार ३१ दिन लम्बा होमए अछि । उत्तरी गोलार्द्धमे एहि महिनाक पहिल दिन वसन्त ऋतुक सुरुवात होएत अछि ।
मई
मई जुलियन आ ग्रेगोरियन क्यालेन्डर वर्षक पाँचम महिना छी । ई वर्षक सात महिनामेसँ एक छी जेकर आकार ३१ दिनक होमए अछि । उत्तरी गोलार्धमे एहि महिनामे वसन्त ऋतु रहैत अछि आ दक्षिणी गोलार्धमे शरद ऋतु होएत अछि ।
केदारनाथ मन्दिर
केदारनाथ मन्दिर भारतक उत्तराखण्ड राज्यक रूद्रप्रयाग जिलामे स्थित अछि । उत्तराखण्डमे हिमालय पर्वतक गोदमे केदारनाथ मन्दिर बारह ज्योतिर्लिङ्गमे सम्मिलित अछि चार धाम आ पञ्च केदारमे सँ एक छी । अहि जगहक प्रतिकूल जलवायुक कारण ई मन्दिर अप्रैलसँ नवम्बर मा ...
एकलव्य
एकलव्य महाभारतक एक पात्र छी। ओ हिरण्य धनु नामक निषादक पुत्र छल। एकलव्य अप्रतिम लगनक सङ्ग स्वयम् सीखल धनुर्विद्या आ गुरुभक्तिक लेल जानल जाएत अछि। पिताक मृत्यु भेलाक बाद ओ श्रृङ्गबेर राज्यक शासक बनल। अमात्य परिषदक मन्त्रणासँ ओ नै मात्र अपन राज्यक स ...
द्रोणाचार्य
द्रोणाचार्य ऋषि भारद्वाज ऋषि तथा घृतार्ची नामक अप्सराक पुत्र तथा धर्नुविद्यामे निपुण परशुरामक शिष्य छल। कुरू प्रदेशमे पाण्डुक पाँच पुत्रसभ तथा धृतराष्ट्रक सय पुत्रसभक ओ गुरु छल । महाभारत युद्धका समय कौरव पक्षक सेनापति छल । गुरु द्रोणाचार्यका अन्य ...
अभिमन्यु (अर्जुनपुत्र)
हिन्दुसभक पौराणिक कथा महाभारतक एक महत्त्वपूर्ण पात्र अभिमन्यु पूरु कुलक राजा आ पाँच पाण्डवसभमे सँ अर्जुनक पुत्र छल। कथामे हुनकर छल द्वारा कारुणिक अन्त बताएल गेल अछि। अभिमन्यु महाभारतक नायक अर्जुन आ सुभद्रा, जे बलराम वा कृष्णक बहिनक पुत्र छल। हुनक ...
अर्जुन
अर्जुन हिन्दू धर्मग्रन्थ महाभारतक मुख्य पात्र छी । ओ हस्तिनापुरक महाराज पाण्डु आ रानी कुन्तीक तेसर पुत्र छल । अर्जुनक पत्नीसभ क्रमश: द्रौपदी, कृष्ण आ बलरामक बहिन सुभद्रा, नाग कन्या उलूपी आ मणिपुर नरेशक पुत्री चित्राङ्गदा छल । हिनकर भाई क्रमशः युध ...
घटोत्कच
लाक्षागृह के दहन के पश्चात सुरंगके रास्तासँ लाक्षागृहसँ निकलि के पाण्डव अपन माताके साथ वनके भितर चलि गेल। अनेकौं कोस चलैके कारण भीमसेनक छोडि के शेष लोग थकानसँ बेहाल भ गेल आ एक वट वृक्षके नीचा सुति गेल। माता कुन्ती प्याससँ व्याकुछल एहीलेल भीमसेन क ...
हिडिम्बा
महाभारत कालमे जखन पाण्डवसभ बनवासमे छल आ ओकरसभक घर जराए देल गेल तँ विदुरक परामर्श पर पाण्डवसभ ओहि ठामसँ भागि एक दोसर वनमे चलि गेल, जतय पीयर आँखि वाला हिडिम्बा राक्षस अपन बहीन हिडिम्बीक सङ्ग रहैत छल। एक दिन हिडिम्बा अपन बहीन हिडिम्बीकेँ वनमे भोजनक ...
युधिष्ठिर
प्राचीन भारतक महाकाव्य महाभारतक अनुसार युधिष्ठिर पाँच पाण्डवसभमे सभसँ पैग भाए छल। ओ पाण्डु आ कुन्तीक पहिल पुत्र छल। युधिष्ठिरक धर्मराज पुत्र सेहो कहल जाएत अछि। ओ भाला चलाबऽमे निपुण छल आ ओ कखनो झूठ नै बाजैत छल।
पाणिनी गाउँपालिका
पाणिनी गाउँपालिका नेपालक अर्घाखाँची जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद पणेना, खिदीम, पोखराथोक, अर्घाखाँची, पटौटी, मैदान, अर्घाखाँची, धातिवाङ, अडगुरी, चिदीका आ पाली ...
भूमिकास्थान नगरपालिका
भूमिकास्थान नगरपालिका नेपालक अर्घाखाँची जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद अर्घाखाँची जिलामे साविकक धनचौर, नुवाकोट, खिल्जी, असुरकोट, धारापानी, ढाकावाङ् आ ढिकुरा गाउ ...
जयवागेश्वरी
जयवागेश्वरी नेपालक बाजुरा जिलाक अवस्थित एक गाउँ विकास समिति छी। नेपालको प्रशिद्ध बडिमालिका मन्दिरको नामबाट नामांकन गरिएको यस नगरपालिकालाई २०७१ सालमा गठन गरिएको हो ।
गुप्तेश्वर महादेव गुफा
गुप्तेश्वर महादेव गुफा नेपालक कास्की जिलाक पोखरामे अवस्थित एक प्रसिद्ध गुफा छी । आन्तरिक तथा वाह्य पर्यटकक ई गुफा पहिल गन्तव्यस्थल छी । जमीनसँ करीब १५० मीटर नीचा अवस्थित ई गुफासँ डेभिस फलसँ खसल झरना देख सकैत छी । दक्षिण एसियाक सबसँ पैग गुफासभमे स ...
नक्की ताल
नक्की ताल भारतक पहाड़ी नगरी माउन्ट आबुक अरावली श्रेणीमे अवस्थित एक ताल छी । मीठ पानिक ई ताल राजस्थानक सभसँ उंच ताल छी जे ठण्डीमे प्राय जमि जाइत अछि । तालक चारो दिस अवस्थित पहाड़क दृश्य अत्यन्त मनमोहक दृश्य अछि ।
बाली (इन्डोनेसिया)
बाली इन्डोनेसियामे अवस्थित एक टापु तथा प्रदेश छी। बाली प्रदेशमे बाली टापु तथा नजदिक अन्य नुसा पेनिदा, नुसा लेम्बोङान आ नुसा चेनिङान जहिना छोट टापुसभ सेहो समाहित अछि। ई टापु सुन्दा टापुसमूहक नीचा भागमे सबसँ पश्चिमी बगलमे रहल अछि। बालीक पश्चिममे जा ...
नगरपालिका
नगरपालिका सामान्यत एकटा व्यापारिक केन्द्आर आत्म-सरकार वा क्षेत्राधिकार छी जहि में सामान्यत सामान्य सुविधा सम्पन्न भेल एक शहरी प्रशासनिक केन्द्र होएत अछि । एकटा नगरपालिका एगो सामान्य-उद्देश्य भेल प्रशासनिक उपशाखा छी । नगरपालिका शब्द फ्रान्सेली "mu ...
अयोध्या
अयोध्या ; आइएसएसटी: Ayodhyā) भारतक उत्तर प्रदेश राज्यमे रहल फैजाबाद जिलाक प्रशासनिक सदरमोकाम आ शहर छी। ई शहर पड़ोसी भगिनी शहर फैजाबादसँ अप्पन नगरपालिका परिषद साझा करैत अछि। सरयू नदीक तटमे रहल अयोध्या शहरकेँ प्राचीन कालमे कौशल देश कहल जाएत छल। अयो ...
चीनक विशाल दिवार
चीनक विशाल दिवार माटि आ पत्थरसँ बनल एकटा किलानुमा दिवार छी जेकरा चीनक भिन्न भिन्न शासकसभद्वारा उत्तरी शत्रुसभसँ रक्षाक लेल ईसा पूर्व पाँचम शताब्दीसँ सोलहम शताब्दीधरि बनौलक । कतेकौ दिवारसभक सामूहिक रूपसँ ई महान दिवारक पुनर्निर्माण कएल गएल अछि । ५अ ...
प्रेम दिवस
भ्यालेन्टाइन्स डे, साइन्ट भ्यालेन्टाइन्स डे वा साइन्ट भ्यालेन्टाइन्स कऽ पर्व कहल जाइत अछि, एक वार्षिक बिदा छी जे १४ फेव्रुअरीमे मनावल जाइत अछि। ई पर्व पादरी साइन्ट भ्यालेन्टाइनक बलिदानसँ सम्बन्धित अछि । तत्कालीन रोमन सम्राट् क्लाउडियस द्वितीय युव ...
गोवा
गोवा / ˈ ɡ oʊ. ə / वा गोआ, क्षेत्रफलक हिसाबसँ भारतक सबसँ छोट आ जनसङ्ख्याक हिसाबसँ चारिम सबसँ छोट राज्य छी । समुच्चा दुनियामे गोवा अपन सुन्दर समुन्दरक किनार आ मशहूर वास्तुशैलीक लेल जानल जाइत अछि । गोवा पहिने पोर्चुगलक एक उपनिवेश छल । पोर्चुगेलीसभ ...
मुमताज महल
मुमताज महल अर्जुमंद बानो बेगम क अधिक प्रचलित नाम छी। इनकर जन्म अपरिल १५९३ मे आगरा मे भेछल । हुनकर पिता अब्दुल हसन असफ खान एक फारसी सज्जन छल जे नूरजहाँ के भाई छल । नूरजहाँ बाद मे सम्राट जहाँगीर क बेगम बनल । १९ वर्ष की उम्र मे अर्जुमंदक निकाह शाहजह ...
अरिजीत सिंह
अरिजीत सिंह एक भारतीय पार्श्व गायक छी। इनकर जन्म पश्चिम बंगाल क मुर्शिदाबाद मे भेछल । ओ अपन कैरियर क शुरुआत २००५ मे एक वास्तविक कार्यक्रम फेम गुरुकुल सँ केने छल । हिनकर नाम तखन प्रसिद्ध भेल जब ओ सन् २०१३ मे आशिकी २ चलचित्रमे तुम ही हो गीत गाबने छ ...
राष्ट्रिय चलचित्र पुरस्कार
राष्ट्रिय चलचित्र पुरस्कार भारतमे सबसँ प्रमुख चलचित्र पुरस्कार समारोह छी । १९५४ मे स्थापित, भारत सरकारक चलचित्र समारोह निदेशालय द्वारा १९७३ सँ भारतक अन्तर्राष्ट्रिय चलचित्र महोत्सव आ भारतीय पैनोरमाक साथ एहिके प्रशासित कएल गेल अछि ।
तमिल सिनेमा
तमिल सिनेमा तमिल भाषामे निर्माण होमएवला भारतीय चलचित्र छी । ई दक्षिण भारत स्थित तमिल भाषा चलचित्र उद्योगक प्रसिद्ध स्थल छी जे चेन्नईसँ नजदिक कोडमबक्कममे अवस्थित अछि । ई चलचित्र उद्योगके कलिउड सेहो कहल जाइत अछि । दक्षिण भारतक सिनेमामे ई तेलुगु सिन ...
फिल्मफेयर पुरस्कार
फिल्मफेयर पुरस्कार भारतक व्यावसायिक हिन्दी भाषा चलचित्र उद्योग अन्तर्गत कलात्मक आ प्राविधिक क्षेत्रमे उत्कृष्टताके सम्मान करिक उद्देश्य सँ टाइम्स ग्रुपद्वारा प्रत्येक वर्ष एकर आयोजन कएल जाइत अछि । फिल्मफेयर पुरस्कार समारोह भारतीय चलचित्र इतिहासक ...
रणदीप हुड्डा
रणदीप हुड्डा भारतीय अभिनेता छि जे हिन्दी चलचित्रमे नजर आएल छल । विद्यार्थी जीवन सँ हुड्डा अभिनय क क्षेत्र मे कदम राखने छल । मेलबर्न, अस्ट्रेलियामे अपन शिक्षा पूरा करि हुड्डा भारत वापस आएल आर मोडल तथा रङ्गमञ्च अभिनेता क तौपर कार्य करै लागल ।
शाहरूख खान
१९९६ - फिल्मफेयर सर्वश्रेष्ठ अभिनेता पुरस्कार - दिलवाले दुल्हनिया ले जायेंगे १९९९ - फिल्मफेयर सर्वश्रेष्ठ अभिनेता पुरस्कार - कुछ कुछ होता है २००५ - फिल्मफेयर सर्वश्रेष्ठ अभिनेता पुरस्कार - स्वदेश १९९४ - फिल्मफेयर सर्वश्रेष्ठ अभिनेता पुरस्कार - बा ...
भोजेश्वर मन्दिर
भोजेश्वर मन्दिर मध्य प्रदेशक राजधानी, भोपालसँ लगभग ३० किलोमिटर दूर स्थित भोजपुर नामक गाममे बनल एक मन्दिर छी । एहि मन्दिर बेतवा नदीके किनापर विन्ध्य पर्वतमालासभक मध्य एक पहाडी पर स्थित अछि ।
महावीर जयन्ती
महावीर जयन्ती चैत्र शुक्ल त्रयोदशीक दिन मनावैत अछी । ई पर्व जैन धर्म कऽ २४ अम तीर्थंकर महावीर स्वामी कऽ जन्म कल्याणक कऽ उपलक्षमे मनावैत अछी है। ई जैन कऽ सबसँ प्रमुख पर्व छी।
सम्राट अशोक
अशोक प्राचीन भारतमे मौर्य राजवंशक चक्रवर्ती राजा छल । उनकर मौर्य राज्य उत्तरमे हिन्दुकुशक की श्रेणीसँ लके दक्षिणमे गोदावरी नदीक दक्षिण तथा मैसूरतक तथा पूर्वमे बंगालसँ पश्चिममे अफगानिस्तान तक पुगल छल। ई ओही समयतक के सबसँ पैग भारतीय साम्राज्य छल। स ...
बान्द्रा-वर्ली सागर बाँध
बान्द्रा-वर्ली सागर बाँध ८ लेनक, तार-समर्थित कङ्क्रिट सँ निर्मित बाँध छी । ई बान्द्राकें मुम्बईक पश्चिमी आ दक्षिणी उपनगर सँ जोड़ैत अछि आ ई पश्चिमी-द्वीप महामार्ग प्रणालीक प्रथम चरण छी । १६ अरब रुपये कऽ महाराष्ट्र राज्य सड़क विकास निगमक ई परियोजना ...
निकिता सिंह
निकिता सिंह एक भारतीय उपन्यासकार छी । हिनका द्वारा १० टा उपन्यास लिखल गेल अछि जाहिमे सँ किछ छी- इफ इट्स नोट फरएवर, लभ फेसबुक, राईट हियर राईट नाउ। फरवरी २०१३, मे निकिता दुर्जोय दत्ताक सङ्ग सह-लेखनमे एक किताब- "समवन लाइक यू" लिखलक जकरा पेङ्गुइने इन ...
२०२० बेरुत विस्फोट
लेबनानक राजधानी बेरुतमे सन् २०२० अगस्ट ४ कऽ साँझु प्रहर दुई शक्तिशाली विस्फोट भेल छल। बेरुत बन्दरगाहमे भेल दुई विस्फोटमे परि कमसँ कम २२० व्यक्तिक मृत्यु, ७,००० सँ बेसी लोकसभ घाइल, लगभग १५-२० बिलियन अमेरिकी डलरक क्षति आ ३,००,००० लोकसभकेँ घरबिहीन क ...
राजकोट
राजकोट भारतके गुजरात प्रान्तक एक शहर छी। राजकोट नगर गुजरात राज्य, भारतमे स्थित अछि। राष्ट्रपिता महात्मा गाँधीकs क्रीड़ास्थली राजकोट, पहिले सौराष्ट्र कs राजधानी रहल छल। महात्मा गाँधीके पिता करमचंद गाँधी सौराष्ट्रक दीवान छ्लाह। अहीसं गाँधी जी अपना ...
बैंक अफ इन्डिया
बैंक अफ इन्डिया भारतक अग्रणी बैंकसभमे सँ एक छी आ २९ विदेशी शाखासभकें मिलाए एकर कुल ४,२९३ शाखासभ अछि । ई शाखसभकें ५० क्षेत्रीय कार्यालयसभके माध्यमसँ नियन्त्रित करि रहल अछि । शाखासभक अधिकतम सङ्ख्या मुम्बई फेर अहमदाबाद आ पुणेमे अछि।
इब्राहिम इस्माइल चुंदरीगर
इब्राहिम इस्माइल चनदरीगर, एक पाकिस्तानी राजनीतिज्ञ एवं पाकिस्तान क पूर्व प्रधानमंत्री छल । हुनक जन्म 1897 मे अहमदाबाद भेछल । हुनक शिक्षामुंबई विश्वविद्यालय स कानूनक डिग्री ल भेल। ओ 1924 में अहमदाबाद नगर निगम क सदस्य भेल आ 1937 मे बम्बई विधानसभा क ...
साबरमती नदी
साबरमती नदी भारतक एक प्रमुख नदी छी । ई नदीक उद्गम राजस्थानक उदयपुर जिलामे अरावली पर्वतमालासभ सँ होइत अछि, आ पुनः राजस्थान आ गुजरातमे दक्षिण-पश्चिम दिस बहैत ३७१ किलोमीटरक दुरी पार कएलाक बाद ई अरब सागरक खम्भातक खाड़ीमे गिरि जाइत अछि । नदीक लम्बाई र ...
पूर्व तटीय रेलेवे
पूर्व तटीय रेलेवे भारतीय रेलक एकटा इकाई छी। एकरा लघुरूपमे पूतरे कहल जाइत अछि। एकर स्थापना १ अप्रैल, २००३ में बेल छेल। एकर मुख्यालय भुवनेश्वर में स्थित अछि।
उत्तर पश्चिम रेलवे
उत्तर पश्चिम रेलवे भारतीय रेलक एकटा इकाई छी। एकरा लघुरूपमे उपरे कहल जाइत अछि। एकर स्थापना १ अक्टुबर, २००२ में बेल छेल। एकर मुख्यालय जयपुर में स्थित अछि।
उत्तर मध्य रेलवे
एकर अंतर्गत आबवला मंडल छी: इलाहाबाद, आगरा, झांसी † कोंकण रेलवे भारतीय रेलके एकटा अनुषाङ्गिक इकाईके रूपमे परन्तु स्वायत्त रूपसँ परिचालित होमएवला रेल व्यवस्था छी जकर मुख्यालय नवी मुम्बईके बेलापुरमे राखल गेल अछि। ई सीधा रेलवे बोर्ड एवं केन्द्रीय रेल ...
दक्षिणपूर्व मध्य रेलवे
दक्षिणपूर्व मध्य रेलवे भारतीय रेलक एकटा इकाई छी। एकरा लघुरूपमे दपूतरे कहल जाइत अछि। एकर स्थापना १ अप्रैल, २००३ में बेल छेल। एकर मुख्यालय बिलासपुर में स्थित अछि।
पश्चिम मध्य रेलवे
पश्चिम मध्य रेलवे भारतीय रेलक एकटा इकाई छी। एकरा लघुरूपमे पमरे कहल जाइत अछि। एकर स्थापना १ अप्रैल २००३ में बेल छेल। एकर मुख्यालय जबलपुर में स्थित अछि।
दक्षिण मध्य रेलवे
दक्षिण मध्य रेलवे भारतीय रेलक एकटा इकाई छी। अही लघुरूपमे दमरे कहल जाइत छै। एकर स्थापना २ अक्टुबर, १९६६मे भेछल । अहिक मुख्यालय सिकन्दराबादमे स्थित अछि।
पूर्वोत्तर सीमान्त रेलवे
पूर्वोत्तर सीमान्त रेलवे भारतीय रेलक एकटा इकाई छी। एकरा लघुरूपमे पूसीरे कहल जाइत अछि। एकर स्थापना १९५८ में बेल छेल। एकर मुख्यालय गुवाहाटी में स्थित अछि।
कोंकण रेलवे
एकर अंतर्गत आबवला मंडल छी: कोनो नै † कोंकण रेलवे भारतीय रेलके एकटा अनुषाङ्गिक इकाईके रूपमे परन्तु स्वायत्त रूपसँ परिचालित होमएवला रेल व्यवस्था छी जकर मुख्यालय नवी मुम्बईके बेलापुरमे राखल गेल अछि। ई सीधा रेलवे बोर्ड एवं केन्द्रीय रेलमन्त्रीके निगर ...
कृष्ण जन्माष्टमी
कृष्ण जन्माष्टमी के सातम आठम, गोकुलष्टमी, अष्टमी रोहिनी, श्रीकृष्ण जयन्ती, श्री जयन्ती वा साधारण भाषामे जन्माष्टमी सेहो कहल जाइत अछि । भगवान विष्णुक आठम् अवतारक रूपमे श्री कृष्णक जन्मदिनक अवसरमे हिन्दूसभद्वारा मनाएल जाइवाला ई एक वार्षिक पर्व छी । ...
तेलुगु सिनेमा
तेलुगु सिनेमा, जकरा टलिउड कऽ नामसँ सेहो जानल जाइत अछि एक भारतीय चलचित्रक एक खण्ड छी जे तेलुगु भाषामे चलचित्र निर्माण करैत अछि । ई हिन्दी चलचित्र उद्योगक बाद सभसँ पैग चलचित्र उद्योग छी । ई तेलङ्गाना राज्यक हैदराबादक नजदिक फिल्म नगरमे अवस्थित अछि । ...
एमी पुरस्कार
एमी पुरस्कार या जकरा प्राय: एमी कहल जाएत अछि, एक टेलिभिजन निर्माण पुरस्कार छी आ मनोरञ्जन पर केन्द्रित अछि । एकरा टेलिभिजनक एकेडमी पुरस्कार, टोनी पुरस्कार आ ग्रामी पुरस्कार कऽ बराबर मानल जाएत अछि ।
जर्ज माइकल
जोर्जियोस किरियाकोस पनाईओटोऊ के रूप मे जन्म जर्ज माइकल दुई बेर ग्रामी अवार्ड विजेता रहल एक अङ्ग्रेजी गायक-गीतकार छी जेकरा १९८० मे प्रसिद्धि मिलल जब ओ पप जोडी व्हाम क गठनयूनानी: ΓeώpYιoς Kupιάkoς Πavauιώtou अपन स्कूल के दोस्त एन्ड्रयू रिजेलेक साथ ...


text:
ⓘ मरिण गाउँपालिका
मरिण गाउँपालिका सिन्धुली जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद सिन्धुली जिलामे साविकक महादेबस्थान, कल्पवृक्ष, आ कपिलाकोट गाउँ विकास समितिसभके मिलाए मरिण गाउँपालिका बनाएल गेल अछि । मरिण गाउँपालिकाक कूल क्षेत्रफल ३२४.५५ वर्गकिलोमिटर रहल अछि । ई गाउँपालिका ७ वडामे विभाजन कएल गेल अछि । ई गाउँपालिकाक कूल जनसङ्ख्या २७८२२ रहल अछि । ई गाउँपालिकाक सिमाना पूर्वमे कमलामाई नगरपालिका, पश्चिममे हरिहरपुरगढी गाउँपालिका, उत्तरमे घ्याङलेख गाउँपालिका आ काभ्रेपलाञ्चोक जिला तथा दक्षिणमे सर्लाही जिला धरि फैलल अछि ।


text:
मध्य अफ्रिकी गणतन्त्रक विश्व सम्पदा क्षेत्रसभक सूची
सन् २०१४ धरि मध्य अफ्रिकी गणतन्त्रक २ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन (युनेस्को)द्वारा विश्व सम्पदा क्षेत्रमे मान्यता प्रदान कएल गेल अछि ।[१]
विश्व सम्पदा क्षेत्रसभक स्थान[सम्पादन करी]
आकृति:World Heritage Sites in Mauritius map
विश्व सम्पदा क्षेत्रसभक सूची[सम्पादन करी]
युनेस्कोद्वारा विश्व सम्पदा क्षेत्र घोषित कएल मौरिससक सांस्कृतिक आ प्राकृतिक स्थलसभ सूची:
- नाम: विश्व सम्पदा समितिद्वारा देल नाम
- क्षेत्र: राष्ट्रक इलाका आ क्षेत्र
- समय: स्थापना भेल वर्ष
- युनेस्को डेटा: विश्व सम्पदा क्षेत्रमा समावेश कएल गेल वर्ष आ मापदण्ड
- विवरण: सम्पदा क्षेत्रक बारेमे संक्षिप्त विवरण
सन्दर्भ सामग्रीसभ[सम्पादन करी]
- ↑ "World Heritage Properties in Central African Republic", UNESCO, अन्तिम पहुँच ३१ मार्च २०१५।
- ↑ "Manovo-Gounda St Floris National Park", UNESCO, अन्तिम पहुँच २८ मई २०१०।
- ↑ "Sangha Trinational", UNESCO, अन्तिम पहुँच ४ Aug २०१३।
बाह्य लिङ्कसभ[सम्पादन करी]
आकृति:विश्व सम्पदा क्षेत्र सभक सूची आकृति:अफ्रिकाका विश्व सम्पदा क्षेत्र सभक सूची आकृति:World Heritage Sites in Central African Republic


text:
कोलकाता मैथिली क्रियाकलापक जगजियार नाम विजय इस्सर बेगूसराय जा प्रशंसित भेलाह, सम्मानित भेलाह. ई कलकतिया मैथिल लेल अबस्से एकटा जरूरी समाद अछि. भूमिजा सांस्कृतिक केंद्र केर संस्थापक विजय इस्सर कइएक दशक सं मैथिली गीत-संगीत ओ साहित्यिक-सांस्कृतिक गतिविधि सं जुड़ल रहल छथि.
एहू लेल ई उल्लेखनीय भ' जाइछ जे ख्यातिप्राप्त हास्य कवि शम्भू शिखर संग विजय इस्सर ने मात्र मंच सझिया केलनि बल्कि ओतय प्रस्तुति सं अपन छाप छोड़बा मे सफल रहलाह. एहि अवसर पर हुनका सम्मानित सेहो कएल गेलनि. अवसर छल सलौना बड़ी ठाकुरबाड़ी मे आयोजित दू दिवसीय सांस्कृतिक कार्यक्रमक. पहिल दिन हास्य कवि सम्मेलन छल जाहि मे विजय इस्सर मैथिलीक प्रतिनिधित्व केलनि.
दोसर दिनक आयोजन सुर-संगीतक छल जाहि मे अंजना इस्सर गायिकी सं प्रशंसा बटोरलनि. हिनक प्रस्तुति सोशल मीडिया पर बेस शेयर कएल जा रहल अछि जे एतय देखि सकैत छी-


text:
राजमोहनजी के 1996 मे आई काल्हि परसू के लेल साहित्य अकादमी सम्मान सं सम्मानित सेहो कएल गेल छनि. हिनकर कृति मे एक आदि एक अंत... झूठ सांच... एकटा तेसर... गलतीनामा प्रमुख छनि. आरंभ नामक पत्रिका के सम्पादन सेहो कएलखिन्ह. प्रसिद्ध साहित्यकार स्व. हरिमोहन झा जीक सुपुत्र राजमोहन जी वैशाली जिलाक कुमारबाजितपुर सं छथिन्ह. मुदा अपन पिताजीक हास्य विनोद वाला लेखन के उलट राजमोहनजी गंभीर लेखन करय छथिन्ह. राजमोहनजी साइकोलॉजी सं एमए कएला के बाद राजमोहन जी सरकारी नौकरी मे चलि गेलाह.
प्रबोध साहित्य सम्मान मशहूर विद्वान आओर शिक्षाविद् प्रबोध नारायण सिंह जीक याद मे देल जाएत अछि. राजमोहनजीक नामक चयन 15 सदस्य के एकटा टीम द्वारा कएल गेल जकर अध्यक्ष उदय नारायण सिंह जी छथिन्ह.


text:
सूरत
निर्देशाङ्क: २१°१०′N ७२°५०′E / २१.१७°N ७२.८३°E सूरत गुजरात प्रान्तक एक प्रमुख शहर छी । यी शहर सूरत जिलाक प्रशासनिक मुख्यालय सेहो छी । तापी नदी सूरत शहरके मध्य सं भऽकs जाईत अछि। सूरत मुख्यत: कपड़ा उद्योग आर डाइमन्ड कटिंग & पोलिशिंगके लेल प्रसिद्ध अछि, अही कारन सं यी शहरक सिल्क सिटी आ डाइमन्ड सिटीके नामसं सेहो जानल जाइत अछि|
इतिहास[सम्पादन करी]
एहन समझल जाइत छै कि आधुनिक सूरत शहरक स्थापना पंद्रहम सताब्दीके अंतिम वर्षसभमे भेल छल| कहल जाईत छै कि १५१६ मे एकटा हिन्दू ब्राह्मण गोपी एकरा बसउने छलाह । १२हम सं १५हम शताब्दी धरि यी शहर मुस्लिम शासकसभ, पुर्तग़ालिसभ, मुग़लसभ आर मराठसभके आक्रमणक शिकार भेल छल। १५१४ मे पुर्तग़ाली यात्री दुआरते बारबोसा सूरतक वर्णन एक महत्त्वपूर्ण बंदरगाहके रूपमे केलक। १८हम शताब्दीमे धीरे-धीरे सूरतक पतन होबs लागल छल। ओही समय अंग्रेज़ आर डच, दुनु सूरत पर नियंत्रणक दावा केलक, लेकिन १८०० मे अंग्रेजसभक अही पर अधिकार भs गेल।
भौगोलिक स्थिति[सम्पादन करी]
सूरत भारतके पश्चिममे स्थित अछि आर एकर निर्देशांक २१.१७º उ. एवं ७२.८३º पु. अछि|
यातायात आ परिवहन[सम्पादन करी]
यह सड़क, रेल आर हवाई मार्गसं जुड़ल अछि।
कृषि आ खनिज[सम्पादन करी]
आसपासक इलाकामे खेती होईत अछि। कपास, बाजरा, दलहन आर चावल अही ठामक मुख्य पैदावार छी। वस्त्रोद्योग सूरत शहरमे ही केंद्रित छै। 1990 मे उइख, अंगूर आर केरा जका नकदी फसलसभक खेती कs शुरुआत केल गेल।
उद्योग आर व्यापार[सम्पादन करी]
पुर्तग़ालियसभ द्वारा (१५१२ एवं १५३०) सूरत कs जला देलक बाद यी एकटा बड़का विक्रय केंद्र बनल, जहिसं कपड़ा आर सोना कs निर्यात होईत छल। वस्त्रोद्योग आर जहाज निर्माण अही ठामके मुख्य उद्योग छल। अंग्रेजसभ १६१२ मे पहिल बेर अपन व्यापारिक चौकी यहीं पर स्थापित कएने छल। सूरतके हीरा पर पॉलिशके उद्योग प्रवासी मजदूरसभकs अपनी आर आकर्षित केलक। वर्तमानमे सूरत शहर देशमे वस्त्र निर्माणमे प्रथम स्थान पर अछि।
जनसंख्या[सम्पादन करी]
१९अम शताब्दीके मध्यमे सूरत एकटा गतिहीन नगर छल, जकर आबादी ८०००० छल
जलवायु[सम्पादन करी]
जिलासं औसत वार्षिक वर्षा १०७१ मिमी होइत अछि।


text:
दोसरकेँ संस्कृति नक्कल नै कऽ, अपनकेँ राखू मान
अपनो जागू आ सबकेँ जगाउ, सुतू नै पीबि कऽ लाजक तारी
घोघ तरसँ बाहर निकलू, बनू एक होसियार मैथिल नारी
बिन बाजने अधिकार नै भेटत, नै भेटत कतो कोनो सम्मान
जागू जागू सब मैथिल नारी, जानकी जकाँ बनू महान्
बदरी तरकेँ चानसँ नीक, स्वतन्त्र दीपकेँ ज्योति बनू
कतेक दिन रहबै अन्हारमे, बुद्धिकेँ ताला जल्दी खोलू
बचाउ सोहर समदाओन, नै हेरा दिओ लोक गीत
कतो रहू संस्कार नै छोडू, तखने हएत मिथिलाकेँ हित
मैथिली लीखू, मैथिली बाजू, बढाउ मिथिलाकेँ शान
जागू जागू सब मैथिल नारी, जानकी जकाँ बनू महान्
रंग बिरंगी अरिपणसँ मिथिलाकेँ ई धरती सजाउ
दुनियाँ भरिमे मैथिल नारीकेँ, अदभुत कला देखाउ
खाली चुल्हा चौकी केनाइ मात्र नै बुझू अपन काम
डेग–डेग पर संघर्ष करु, तखने अमर हएत नाम
समय पर नै जागब, त किछु नै एत भेटत असान
जागू जागू सब मैथिल नारी, जानकी जकाँ बनू महान्
पवित्र कर्मसँ जानकी बनल अछि नेपालक विभुति
जँ हुनके बाटपर चलबै तऽ नै आएत कोनो विपति
हुनके जकाँ कर्म कऽ मिथिलामे, चेतना कऽ दीप जराउ
चेतनशील भऽ मिथिलामे, शिक्षाकेँ ज्योति फैलाउ
मैथलि नारी भेलापर, अपनापर फूलि कऽ करु गुमान
जागू जागू सब मैथिल नारी, जानकी जकाँ बनू महान्
आरक्षण खोजइसँ नीक, खोजू सम्पूर्ण अधिकार
मैथिल नारी कऽ शोषक सबकेँ, जोडसँ करु प्रतिकार
प्रतिकार कऽ दुनियाँमे, मैथिल नारीकेँ शक्ति देखाउ
प्रगति करि सब क्षेत्रमे, मिथिलाप्रति भक्ति जगाउ
शिक्षामे आगा बढू, नै सहू कतो ककरो अपमान
जागू जागू सब मैथिल नारी, जानकी जकाँ बनू महान्
भगाउ मिथिलासँ अचेतना, अशिक्षा आ अज्ञानता
दुनियाँ भरिमे देखाउ, मैथिल नारीकेँ महानता
मांगि कऽ केओ नै दैत, छीन कऽ लिअ अधिकार
पुरुष उप्पर आश्रित नै भऽ, अपने बनाउ अपन संसार
अपन संसार अपने बनाक, चढू सफलताकेँ विमान
जागू जागू सब मैथिल नारी, जानकी जकाँ बनू महान्
© कुन्दन कुमार कर्ण


text:
>> सम्पर्कक अगस्त मासक बैसार
कोलकाता. अगस्त मासक सम्पर्कक बैसार 12 अगस्त 2012 केँ नवीन प्रकाशनक कार्यालय मे संपन्न भेल. एहि बैसारक अध्यक्षता मैथिलीक वरिष्ठ साहित्यकार आ' समालोचक मोहन भारद्वाज कयलनि. एहि बैसार मे उपस्थित साहित्यकारक परिचय-पातक बाद सभसँ पहिने नव कथाकार संतोषी कुमार अपन "देश-प्रेम" नामक कथाक पाठ कएलनि तदुपरांत चंदन कुमार झा अपन एकटा कविता, तीन टा गजल आ' एकटा बाल गजलक पाठ कयलनि. फेर अनमोल झाक दूटा लघुकथाक पाठ भेल. कार्यक्रम केँ आगाँ बढ़बैत युवा कवि रोहित मिश्र आ' कामेश्वर झा "कमल" सेहो अपन-अपन टटका कविता सभ पढ़लनि. एकरा बाद कार्यक्रमक संचालक आ' सम्पर्कक संयोजक मिथिलेश कुमार झा अपन "हमहुँ सिपाही बनबै'' नामक बाल-कविताक पाठ कयलनि. रचना पाठक अंतिम चरण मे नवीन चौधरी अपन छात्र-जीवन सँ जुड़ल संस्मरणक पाठ कयलनि. रचना सभ पर अपन मंतव्य ललित झा, किशोरी कान्त मिश्र, रामलोचन ठाकुर, विद्यानंद झा, अनमोल झा आ' मोहन भारद्वाज रखलनि. अंत मे साहित्य मे समालोचनाक महत्ता पर संक्षेप मे प्रकाश देइत अध्यक्ष मोहन भारद्वाज कहलनि जे एकटा नीक समालोचक कें नीक पाठक होयब अत्यंत आवश्यक अछि संगहि कोनो रचना वा पोथीक समालोचना वा समीक्षा करबाक उद्देश्य सामाजिक आ' रचनाकालक विभिन्न परिस्थिति के धेयान मे रखैत कयल जेबाक चाही. ज्ञात हो जे "सम्पर्क" एकटा सूच्चा साहित्यक बैसार अछि जे प्रत्येक मासक दोसर रवि केँ आयोजित होइत अछि. एहि मे साहित्यकार सभ अपन टटका रचना पढैत छथि आ' उपस्थित अन्य साहित्यकार ओहि पर तत्काल अपन प्रतिक्रिया देइत छथि. अगिला मासक संपर्कक बैसार 9 सितंबर 2012 कें होयत.
(Report: चंदन कुमार झा)
कोलकाता. अगस्त मासक सम्पर्कक बैसार 12 अगस्त 2012 केँ नवीन प्रकाशनक कार्यालय मे संपन्न भेल. एहि बैसारक अध्यक्षता मैथिलीक वरिष्ठ साहित्यकार आ' समालोचक मोहन भारद्वाज कयलनि. एहि बैसार मे उपस्थित साहित्यकारक परिचय-पातक बाद सभसँ पहिने नव कथाकार संतोषी कुमार अपन "देश-प्रेम" नामक कथाक पाठ कएलनि तदुपरांत चंदन कुमार झा अपन एकटा कविता, तीन टा गजल आ' एकटा बाल गजलक पाठ कयलनि. फेर अनमोल झाक दूटा लघुकथाक पाठ भेल. कार्यक्रम केँ आगाँ बढ़बैत युवा कवि रोहित मिश्र आ' कामेश्वर झा "कमल" सेहो अपन-अपन टटका कविता सभ पढ़लनि. एकरा बाद कार्यक्रमक संचालक आ' सम्पर्कक संयोजक मिथिलेश कुमार झा अपन "हमहुँ सिपाही बनबै'' नामक बाल-कविताक पाठ कयलनि. रचना पाठक अंतिम चरण मे नवीन चौधरी अपन छात्र-जीवन सँ जुड़ल संस्मरणक पाठ कयलनि. रचना सभ पर अपन मंतव्य ललित झा, किशोरी कान्त मिश्र, रामलोचन ठाकुर, विद्यानंद झा, अनमोल झा आ' मोहन भारद्वाज रखलनि. अंत मे साहित्य मे समालोचनाक महत्ता पर संक्षेप मे प्रकाश देइत अध्यक्ष मोहन भारद्वाज कहलनि जे एकटा नीक समालोचक कें नीक पाठक होयब अत्यंत आवश्यक अछि संगहि कोनो रचना वा पोथीक समालोचना वा समीक्षा करबाक उद्देश्य सामाजिक आ' रचनाकालक विभिन्न परिस्थिति के धेयान मे रखैत कयल जेबाक चाही. ज्ञात हो जे "सम्पर्क" एकटा सूच्चा साहित्यक बैसार अछि जे प्रत्येक मासक दोसर रवि केँ आयोजित होइत अछि. एहि मे साहित्यकार सभ अपन टटका रचना पढैत छथि आ' उपस्थित अन्य साहित्यकार ओहि पर तत्काल अपन प्रतिक्रिया देइत छथि. अगिला मासक संपर्कक बैसार 9 सितंबर 2012 कें होयत.
(Report: चंदन कुमार झा)